Chokhlei: April 2010\nAizawl (Lengpui) Airport & Lairam Airport?\nA cunglei hmanthlak hi, Mizoram nih an i ngeihmi Lengpui Airport hmanthlak asi. Hi tluk fingtlang asannak hmuhma le nelrawn a tlawmnak hmun ah, hi tluk airport tha an ngeih khawhmi cu, lung ai lawm tuk. Laimi le Mizo cu aa naihniam tukmi miphun kan si caah, kan unau hna ram nih hi bantuk airport an ngeih khawhmi hi, kan mah Laimi ca zong ah lunghmuih awk tlak le zohchunh awk tlak thil pakhat asi ko tiah ka ruat tawn. Kawlram le Kalaram ram i kan um lio ahcun, miphun dangdang bantuk kan lo ko nain, ramdang hna i kan i hmuh tik hna le kan tuanbia chim tik ahcun, miphun khat ngaingai, holh tlawmte lawng aa dangmi kan rak si zia kha a lang ngaingai. Cucaah Mizoram nih hi tluk airport tha hna an ngeih tik ah, lawmhpi lo awk a tha lo.\nLengpui Airport hi, a cheu nih Aizawl Airport ti zong ah an auh. A ruang cu Aizawl khualipi ca deuh ah tuahmi asi caah a si. Cun a lam zong a nai caah a si fawn. Hi Lengpui Airport hi, nifatin tein Kolkata le Guwahati ah vanlawng pehtlaihnak an ngei. Cun Imphal khua he zarhkhat ah voi 3 pehtlaihnak an ngei. Kalaymyo Vanlawng tumnak nak hmanh in a hlunghlai deuh tinak asi i, a men lo ngaingai.\nHi Lengpui Airport hi, Aizawl in KM 32 a hlatnak ah a um. Mizoram ah a pakhatnakbik airport lian an ser hmasatbikmi a si. India Nichuahchaklei ramkulh dihlak ah lianh ah pahnihnak asi. A sau hi metre 2,500 a si. A pawngkam ah tiva fatete tampi an um; zeitindah vanlawng a tum ngam hnga ti awk tlak asi ve ko rua. Hi bantuk hmunhma ah hitluk ropuimi vanlawng tumnak an tuahmi hi cu, an men lo taktak. Hi Airport saknak ah Rs. 97.92 Crore (979.20 million) an dih. An sakning hi a rang ngaingai i, kum hnih le thla hnih ah an lim. Airport sersiam hi December 1995 in an thawk i, February 1998 ah an lim. Hi airport an ser hlan ah hin, Aizawl in a naibikmi tlanglawng dinhnak hmun, Bairabi cu KM 130 (81 miles) a hla; a naibikmi airport Silchar cu KM 205 (127 miles) a hla. Hakha in Kalaymyo khan a si. Mizoram nih hi tluk airport tha an ngeih khawh lio ah, kan nih Lairam ahcun vanlawng tumnak cu van chim lo, bus station hmanh kan ngei rih lo.\nLengpui Airport kong ka ruah fate Lairam kong ka ruat ve tawn. Lairam ah airport a um kho ve hnga lo maw? Hakha khua zong a lian tawk ve ko cang i, abik in Hakha kha khua pawng hrawng hna ah hei um kho ve sehlaw, Lairam caah zeitluk in dah a va that hnga? Hlan deuh ah, Hakha Airport caah Haithlan an rak cawh hrulh bal i an puitlinh kho lo. Cuticun hmunhma dang zong zoh lo in, an ban thai. Ziah Hakha khuakap taktak i a um lo zong ah, Hakha in motor in phak khawhnak hmunkhat ka khat tal ah vanlawng tumnak a um kho ve ding a um hnga lo maw? Hmunhma kan ngeih lo ruang ah maw asi? Kan kawl lo ruang ah maw asi? Idea kan ngeih lo ruang ah maw asi? Zeidah a kan khamtu asi hnga?\nHlan ah, Thantlang khua pawng, Hmunthar khua zong hi, an rak caihphai hrulhhralh. Hihi hmunhma a rem taktakmi a si. Tlang nih a ceh deuh caah vanlawng tumnak a har deuh lai ti a si. A cheu nih Thantlang khua pawng, Pawhtawrawn hna an rak zoh pah hawi. A cheu nih Gangaw phak lai Cengtum naihniam deuh ah an rak sawhkhih ti a si. An zate in aa tlolh viar. Cuticun nihin ni ahcun, Lairam ah vanlawng tumnak sersiam ding cu, chun mang bantuk asi cang. Zeidah a ruang a si hnga? Democracy kan si lo mi le kan thancho lo mi maw a ruang asi hnga maw? Hmunhma tha kan ngeihlo mi dah? Asiloah a taktak (practical) ah a cang kho taktaklo dingmi hmunhma an rak thim caah dah a si? Asiloah kan ram le miphun caah kan duh a fah lo bia le rak tan taktak lo ruang ah dah a si hnga? Asiloah cozah thapeknak pakhat hmanh aum lo ruang ah dah a rak si hnga?\nNihin ni ah, Mizoram cu airport tha ngai an ngei kho i, international level taktak in khua an sa kho cang. Kan nih Lairam ah tah zeitik ah dah Hakha Airport hna a um khawh ve te lai? Zeicadah kan nih Lairam ah airport kan ngeih khawh ve lo? Hmunhma kan ngeih lo caah maw a si? Kan kawl lo caah dah hmunhma kan ngeih lo? Asiloah cozah chiatkhat ruang ah dah? Hakha hrawng theng asilo zong ah, nikhatkhat ah Lairam airport tah a um kho ve te hnga maw? A dang thli cung in an zuan lio ah, kan nih vawlei in chan zeizat tiang dah kan kal rih lai?\nHai Vung Lian\n5128 Maple Valley Dr.\nTel: 614-853-3490 (H); 614-625-6128 (C)\nCa thlahtu : Heito ... A caan... 10:41 PM


Breaking News: Malaysia ram ah Prime Minister le Acozah hruaitu dih lak an rian an chauhtak – Chintanbo\nBreaking News: Malaysia ram ah Prime Minister le Acozah hruaitu dih lak an rian an chauhtak\nAugust 16, 2021 admin world 0\nMalaysia ram ah Prime Minister le Acozah hruaitu dih lak an rian an chauhtak\nMalaysia ram ah Prime Minister. Muhyiddin Yassin le Acozah Chief Minister an za pi te rian chauhtak nak ca cu Malaysia Siangpahrang nih a cohlang cang i rian in i dinhnak nak cu tu ni August 16 chun hnu in a thawk cang.\nSeptember thla Acozah hmunkhat in i pumhnak(congress) ah zumhawk tlak lo a si nak chim ding a tong ding mi Mr. Muhyiddin Yassin cu Congress chungah vote(mee) tamngai in mi tanpinak a ngeih nak hnga a dang party hna he i fonh ding ah a rak i zuam ko na tein a hlawhtlin lo ruang ah a rian chuahtak nak ca a tial a si.\nMr. Muhyiddin Yassin cu 2020, March thla ah Malaysia ram i a pa (8) nak Prime Minister si awk ah biakam nak a tuah i rian cu a tlaih. Prime Minister a tuan nak thla 17 chung ah Covid-19 pulrai cu hmual ngei ngai in kham ding ah a tlolh caah sualphuh a ton. Atucu Malaysia cu Covid-19 pulrai fakngai le zualngai in a ton lio a si i nikhat ah 20,000 tiang i chawnh a si.\nMr. Muhyiddin Yassin cu a rian in a chuahtak a si ko cang natein Prime Minister a thar an thim hlan chung poh cu caantawite Prime Minister dirhmun in chiah ding ah Siangpahrang cu a hna a tla.\nBreaking News: Tu zaan lei ah Ralhrangbu nih Rallam pa 3 zawh in CDF- Mindat cu an tuk


A Fak Kho Taktak; Min Aung Hlaing Thiltuah Cu Cohlan Khawh Ding A Si Lo Tiah KNU Nih An Leh Colh! – Chin 11 News\nA Fak Kho Taktak; Min Aung Hlaing Thiltuah Cu Cohlan Khawh Ding A Si Lo Tiah KNU Nih An Leh Colh!\nTutan ah Ralkap Council hruaitu hna le Min Aung Hlaing Nih KNU hriamtlai hna cu hmaitonh biaruah dingin a sawm hna. A sinain KNU Hriamtlai nih an cohlan piak duh hna lo. KNU phu hi tlangcungmi hriamtlai phu lakah a ngan bikmi an si.\nMin Aung Hlaing le a tuanti pawl nih KNU biaruahnak ngeih dingin an sawmnak an cohlan lonak cu KNU nih mipi sinah theihnak an tuah colh. ” Min Aung Hlaing Ralkap thiltuahmi hi cohlan khawh ding a si lo” tiah KNU nih an langhter colh! Ref: RFA\nThawngpang Dang: Phunzai thiam hi teinak sisehlaw aw! Phun le zai hi san a tlai ve kohnga, remhnak a chuahpi ahcun. Sihmanhsehlaw a phunzai pengmi hna nih palhnak an i hmuh ve tawnlo mi hi a poi. Remhnak a chuahpi tunglo caah.


U.S. Cozah Nih 3 Trillion Bawmh Ding Timi Hi Zeitindah Na Ruah: Rev. Dr. Hai Vung Lian – Chuncha News\nU.S. Cozah Nih 3 Trillion Bawmh Ding Timi Hi Zeitindah Na Ruah\n#Caṭialtu: Rev. Dr. Hai Vung Lian\nCoronavirus ruangah USA ah rawhralnak tam taktak a chuak. Nihin May 1,483,935 nih zawtnak an ngei i, 88,484 an thi cang. State tam naw ahcun rian cu an on cang nain, rian hi a fum ngaingai rih. Minung 33,000,000 nih an rian an thlau i, rian lo in an um hna. Sianginn an kong kho lo. Hotel pawl an on kho rih lo. Eidin dawr an ong kho lo. Riantuanmi hnihkhat zong tlamtlingmi an um bantuk in, a cheu cu tlamtling tein tuan awk a ngeilomi an tam rih.\nHi bantuk a si caah, Pre. Trump nih cun March 17 ah, $850 billion bawmhnak kan tuah lai tiah a rak ti. Sihmanhsehlaw, Democratic controlmi U.S. House nih, 2.2 trillion tal lo cu a za lai lai lo tiah an ti peng caah, cucu House le Senate hnatlaknak in tuah a si. March 27 ah 2.2 billion CARES Act zong President nih min a thut. Hi cu pumpak le a dang phun kip te bawmhnak a si. April 24 ah 484 stimulus package timi min a thut than. Hi cu Small business le sizung riantuammi le sizunglei bawmhnak a si. Democratic nih ruahnak thiamthiam in a rami a si.\nCozah bawmhnak tuah zong hi, cozah caah a fawi ve lo. A ruang cu cozah leiba a karh tuk ding a si caah a si. Asinain Covid-19 nih sipuazi a tlaktermi cu, a rak fak tuk. Ram kip tuar a si. US zong a tuar taktak ve. Cucaah pumpak an har tuk ahcun, “recession” timi “sipuazi rawhnak” a um sual lai timi an phan caah, mitchimh kamseh in hi bawmhnak hi an tuahmi a si. U.S Cozah caah a fawi lo.\nAtu tan $3 trillion bawmhnak zong U.S House nih ruahnak an chuah thanmi a si. Nihin ah vote pekank an ngeih tik ah 207-199 in House ah an tei. Democratic control mi House nih, cu hlan bawmhnak tuahmi nih hin sipuazi a nunter kho tatak lo timi an hmuh caah a si.\nZeicatiah tuah deuh bawmhnak ah khan, upa $1,200 le ngakchia $500 pek a si. Hi 2.2 trillion bawmhnak hi, U.S tuanbia ah a lian bikmi bawmhnak pakhat a si. Cozah caah cun a sung tuk nain, private pumpak caahcun sipuazi nunternak ngaingai cu a si kho deuh lo timi kha an hmuh caah a si.\nU.S ah hin a rum lawlaw cu an rum tuk hna i, hi bantuk harnak hna hi cu an caah zeihmanh a rak si lem lo. Asinain USA zapi zaran caahcun inn hlannak le bills dangdang van i pek tik ahcun, nunnak taktak ah a rak fawi ti lo. US minung hi, tangka an rak hmang tuk i, zapi zaran cu chiahretmi an rak ngei tuk lo. Caan tawite har zong hi an tuar kho lo. Laimi hna cu kan sifah hmanh ah, thla hnihthum ahcun kan har tuk lo men ko lai nain, American mipi zapi zaran cu an rak si kho lo. Cucaah cu thil zohchunh in a tu tan $3trillion “pandemic relief package” timi zong hi an tuahnak a si.\nZeicatiah tangka $1,200 cu a cheu khua inn man a fahnak ahcun thla cheu ca lawng a si. Zeidang bill tam tuk a um rih. Mirum caahcun zeihmanh a pawi lo nain, USA minung tam deuh cu “paycheck to paycheck” timi in an nunnak a rak si cio. Laihoh cun “Kawl-cawp ei-cawp” timi khi a si. Cucaah ruah lo tuk in, minung tam tuk rian lo in an um. Rian vialte an khar dih tik ah, nunnak le pawcawmnak ah a har cang. Cucaah $1,200 cu sipuazi nunternak ca a za lo i, tirawl le bill ca ah tlawmte bawmtu lawng a si ti a si.\nCucaah 3 trillion bawmhnak nih aa tinhmi cu upa he, ngakchia he, minung pakhat thla khat $2,000 cio in pek; inn khat ah ngakchia (3) tiang pek i, virus ruangah biatak tein rian a that hlan chung, bawmh peng ding timi a si. Fa pathum a ngei i, nulepa a nungmi nih thla khat ah $10,000 an income a si lai. Hihi income rihma ngei in an tuak i, income tammi cu hmuh ding a si lai lo. Hihi cu a buaktlak tuaknak lawng a si rih (Upadi taktak cu a chungah a um than te lai).\nCun Covid-19 ruangah rian hi tam tuk aa rawk caah, State le local cozah hi an har taktak ti a si. US ram pumpi ngacha a si. Tahchunhnak ah, Ohio cu a rummi ram a si i, February 2020 ah hin cozah hi tangka hleivuang $200 million an ngei. April thla dih lai ahcun cozah tangka chambau te dingmi an tuak tik ah $775 million a phan. Cucaah Federal government ah tampi cawi kan hau lai tiah an ti cuahmah lio a si. Hi 3 trillion hi, state le local cozah bawmhnak ding zong aa tel chih.\nCozah idea cu hi tin a si. Mipi nih tangka hman awk ngeih i, ramchungah tangka merter ding timi khi a idea cu a si. Hi an hmuhmi income chung mipi nih ramchung ah an hman lai. An hman tikah tax an pek ve lai. Tangka hloh awk an ngeih ahcun, eidin, thilri, motor le zeidang herhmi paoh ah, an hloh lai. Cu tikah riantuan ding a um lai. Cun riantuantu an um lai. Cawutu le zuartu an um lai. Cun taxes a phunphun in, cozah sinah tangka a lut than lai. Cuticun ramchung ah, tangka hi a mah le mah aa mer lai timi hi an ruahnak a si. Rian zong a um lo, mipi zong tangka hloh ding an ngeih lo ahcun, a donghnak ah sipuazi rawknak (economic crash) a chuak lai timi an phan caah a si. Tinhmi dang tampi a um rih.\nHi $3 trillion bawmhnak hi, U.S House ahcun an tlamtling cang. Republican control mi Senate ah a kai than lai. Cu ka ahcun an caih lai i zeidek a lawh te lai. Obama chan i Economic Stimulus timi zongah bawmhnak tuah a rak duhlo mi le Motor company lianlian (GM, Ford, Chrysler) tluk aa timmi khamh a rak duhlomi zong an mah an si. Hi motor company pathum ah hin, minung thawng tam tuk hi rian an rak tuan. Obama cozah nih “Hi motor company rawk ding cu a si kho bak lo” tiah an rak ti i, an rak tlanh hna. Cucaah nihin ni tiang hi motor company pathum hi an tlu thai lo.\nTu tan i $3 trillion bawmhnak zong hi, Republican nih an duh lo. President Trump zong nih a duh lo. An doh peng. Cucaah Republican nih “Senate tuang cung a phak bak in a thi colh lai” tiah an ti. An timi hi an mawh ve lo. Zeicatiah US cozah a leiba hi a tam tuk cang. Tu kum chung hmanh ah hin, billion 4,000 hrawng leiba aa chap cang lai ti a si. A tu an tuah chapmi he cun, billion 7,000 a si lai. Cucu a tam tuk cang. Cucaah Democrat zong a duh lomi an um ve ko. Cucaah an vote tikah an i tluk deng mang.\nCucaah hi 3 trillion bawmhnak hi, a tha tuk ko nain, Senate ahcun a sung men te ko lai tiah mi tampi nih ruah a si. Ruah dingmi cu biatak tein an I detkhawt lai i, 3 trilllion taktak a si khawh lo zong ah 1-3 karlak tal ahcun a um te kho men. Tuan deuh bawmhnak hmanh kha a hmu rih lomi zong an um rih hna lio ah, hi bantuk in bawmhnak tuah lengmang zong hi, caan sau caahcun cozah caah harnak a chuak kho mi a si.\nKeimah pumpak zong, tangka hmuh cu ka duh ve ko nain, hmailei kan fale ca ruah ahcun, US cozah a leiba a tam tuk dingmi hi, a tha in ka hmu lo. Cucaah cun tu tan $3 trillion bawmhnak hi, bawmh lo in um ah tha ding a si. Asinain food stamp, Medicaid le tangka bawmhnak lam tu hi, tangkalut tlawmmi caah, kau deuh in tuah peng hna sehlaw, cucu a tha ding a si.\nCu ti siloin cozah nih a leiba aa chap chin lengmang ahcun nikhat caan khat ah cozah hi cawlcang kho lo in um khawh a si. Khi tik ahcun social security, pension plan, Medicaid le food stamp te hna aa rawk khomi a si. Kan mah chan ah, Greece cozah hi a tluk dengmang cang i EU nih an rak khamh khawh le a si. Cucaah bawmhnak hmuh cu kan duh cio ko bu ah, cozah ca ruah ahcun, hmuh ding hmanh hi thanuam a si tuk lo tiah a timi zong tampi an um ve.\nNang nih tah zeitindek na ruah ve?\nThangtlang COVID-19 Mizaw An Hmuh Mi A Sining Konglam Afiang Taktak


CDF Mindat Minung 30 Training An Kai Kho - News and Media\nAA Sin Ah CDF Mindat Minung 30 Training An Kai, Hriamthil Zong An Pek Hna. Arakan Army (AA) sin ah a luancia October 2021 lio i training a kai mi CDF Mindat cu training an kainak video CDF-Mindat nih nihin April 26 ah a langhter. Cu ralkap hna cu minung 15 an si i, training a kai mi second batch an si. Training a kai mi hna cu hriamthil tling he CDF Mindat sin ah him tein an phan ṭhan cang, tiah.\nCDF Mindat nih an thanh. SAC ralkap le CDF Mindat kahdohnak a zual chin lengmang lio ah raltuk thiamnak lei an chambau deuh ruangah AA sin ah raltuk an cawng, tiah CDF Mindat nih an thanh. NUG Ukhruainak Kan Cohlang Lo – KNPP: NUG nih Kaya(Karenni) ramṭhen chung ah ukhruainak bu a ser mi hi National Unity Consultative Council (NUCC) nih a suai mi.\nFederal biahren pahnihnak he aa kalh caah kan cohlang lo, tiah Karenni National Progressive Party (KNPP) nih April 26 ah cathanh an chuah. KNPL nih cathanh an chuah mi ah cun KNPP Ministry Of Home Affairs Minister, Khaw Nge Yee (ခူးညေးရယ်) min telh chih a si. KNPP cu NUG he ṭangrual an si i, NUCC zong ah an i tel ve. Federal Biahren a suaitu hriamtlai zong an si, tiah theih a si. Crd – TCP


Thawngpang Thar Achuak, Zeiruang Ahdah Salai Sui Sang Lian An Tlaih Mi Kong Fianter Nak An Tuah Cang - News and Media\nThawngpang Thar Achuak, Zeiruang Ahdah Salai Sui Sang Lian An Tlaih Mi Kong Fianter Nak An Tuah Cang\nSalai Sui Sang Lian SAC ralkap nih an tlaihnak a ruang. Tuchun ah SAC ralkap nih Hakha khuapi ah Salai Sui Lian Sang an tlaihnak a ruang bik kan theih kawh tawk ahcun CDM a tuah mi a unu ai awh ah amah an tlaih mi si dawh ngai a si. Salai Sui Lian Sang i a u nu hi a cozah rianttuan CDM a tuah mi a si i, SAC ralkap nih an inn an kulh lio ahhin a um lo. Cucaah CDM a tuah mi a unu tlaih ding an hmuh lo caah amah an tlaihnak a si tiah khuami pakhat nih a ruahnak a kan\nNai hrawnghrang i an tlaih mi hna i min list ttha tein an ngei i, cu min list cun an dawi hna. An innlo an theih khawh ning hi Non CDM pawl nih an phuan hna i si kho men”tiah a chim. Mah ruangah hin CDM a tuah mi cheukhat zong nih ralrin zia thiam a herh taktak tiah a chim chap. Credit: Suimilam Media\nR.I.P: SAC Ralkap Nih Chin Mi Minung (3) An Thah Hna\nPasalțha Pakhat Ram Le Miphun A Dawt Ruangah A Nunnak A Liam Țhan E


Coronavirus thonginn luatnak kutka aa hon thluahmah – The Cherry Par\nCoronavirus thonginn luatnak kutka aa hon thluahmah\nCoronavirus thonginn luatnak kutka aa hon thluahmah—virus khamhnak sii(kaa-kuai-sii) an ser khawh cang. Ka-kuai-sii hi pahnih an ser cang, pakhat hi Pfizer company nih an ser, 90% rian a tuan(virus a thawl khawh) tiah an ruah. A dang pakhat hi US company Moderna nih an ser ve i 94.5% rian a tuan tiah an ruah ve.\nMah kaa-kuai-sii pawl hi hmaithla December chung ah US ramchung ah tar le siizung riantuantu tam deuh cu an pek cang hna lai tiah an zumh. Mino deuh cu a hnu deuh ah pek a si te lai.\nKaa-kuai-sii hi ram tha ah cun tuan deuh ah an ngah ko lai nain ram sifak Myanmar bantuk caah cun tuan ah ngah khawh dawh a si lo, ram rum deuh an ngah dih hnu lawng ah ngah dawh kan si, thla 4-5 cu rau rih dawh a si.\nThawngpang dang zong Relchap khawh asi. US president thim zaan ah khan Pu Trump nih swing state vialte ah ceilak a tei, vote 90% cung an rel cang hna. Democrat nih kan sung cang tiah an i ruah, Trump nih ka tei cang tiah mitku thaw ngai in a it. Trump nih a tei tuk caah election zohfeltu thiamsang tampi an khuaruahhar tuk cio.\nNain, khuadei lai zinglei ah Biden a vun thawng than i Trump nih a tei cia nak states ah Biden nih a tei than dih. A bingtalet in thil a vun cang. Mail in kuatmi vote ah Biden mee a tam tiah an ruah. Nain, ningcang lo riantuannak le mee firnak a um tiah Trump phu nih an ruah.\nTutan thimnak a buaiter tu cu mail in vote an pekmi hi a si ko, mah hi a hlankan tein Trump nih a doh ciami a si. Trump phu nih biaceihzung ah ningcang lo riantuannak tet-te he an langhter khawh ahcun ruah lo ning in thil aa mer than kho ko. Credit: Salai Lungthli Tum\n← Breaking News: US Citizenship Test An Thlen Cang\nUSA Election Pehpar Thar; Atutan an buainak hi afawi lailo, hlanpi in an thil tuahmi an rak fiarnak kha mual apho khi asi cang →


Thailand le Malaysia Tlawnnak VISA Sokning – Chin Community in Norway\nMay 16, 2011 ccn 0 Comments\nṬhal caan kan hun phan ṭhan cang, kannih Norway bantuk khuasik ram ah cun ṭhal hi kan i ngaihbikmi asi tawn. Vawleicung khual a tlawngbikmi ram hna lakah kan umnak Norway hi ai tel ve; Thailand, Spain, USA le ramdangdang ah minung tampi cu sianginn khar/riankhar lio ah tlawn vah cio asi. Ram dangdang zong ah inn hna an ngei i, tulio bantuk ah an va um naak tawn.\nThailand le Malaysia hi Norway ummi kan Chinmi caah cun kan tlawnbikmi ram an si lai tiah zumh asi. Aruang tampi aum ko lai. Minung tamdeuh cu, Norwegian Citizen kan si rih lo caah VISA sok kan herh tawn. Cucaah a tanglei ah Thailand le Malaysia ram hnih tlawn tik ah a herhmi VISA sok ning kong kan rak ttial.\nNorway a ummi na si i Norway rammisinak (Citizenship) na ngeih cang ah cun, VISA sok hau loin Malaysia le Thailand thlawn khawh asi. Norway rammisinak na ngeih lo ah cun, VISA sok a herh. A sokning fianternak a tanglei bantuk in zohkhawh asi.\nNorway citizen a ngei cangmi nih ni 30 chung (thlakhat) VISA hau loin um khawh asi, mahnaak tamdeuh um duh belte ah cun, VISA sok a hau. Refugee passport a hringmi ai tlaihmi hna caah cun VISA sok a herh. VISA peek tik ah ni 90 chung umnak nawl VISA peek tawn asi.\nVISA na sok tik ah a herhmi:\n1. Na passport ( A tlawmbik thla 6 a nun a herh)\n2. Na passport kopi ( Hmanthlak ai telmi cahmai le umnaknawl/rianṭuannaknawl cahmai ai telmi)\n3. Soknak fom catlap pa hnih\n4. Passport caah hmanmi hmanthlak tia pa hnih\n5. Vanlawng tiket kopi\n6. VISA soknak caah phaisa a dihmi zat ( a phaisa catlapin cakuatbawm ah rawn chih ding) [250 Kr, 1 April 2011]\nAcunglei a herhmi vialte tlamtling in na khawmhkhawh hnu ah, cakuat bawm in ṭha tein hmunkhat ah na rawn lai, a himbik lai tiah na ruahmi cakuatnak phun na hman lai I, atanglei address ah na kuat lai.\nSilole hi phone in chawnh khawh an si: +47 2212 8669, +47 2212 8670\n1. Thla 6 nungmi passport le passport kopi (hmanthlak ai telnak catlap zawn le umnak nawl cahmaipawl ai telmi)\n2. Passport caah hmanmi ai lomi hmanthlak pa hnih\n3. Rianṭuannak, sianginn kainak tibantuk nih na kong ṭialnak (rian a ṭuan, sianginn kaimi asi tibantuk), nangmah nih na ngeihmi rian (company) a ṭuanmi na si ah cun, rian ngeihnaak lisen na langhter chih lai.\n4. Malaysia lei in an sawmtu a um ah cun, sawmnak ca na telh chih lai. An sawmtu kha Malaysia minung asi ah cun, a ID card kopi le ramdangmi a si ah cun a passport kopi hna kha sawmnaak ca he cun tanzung (embassy) ah fak in kuat chih ding.\n5. Thla 3 chung phaisa lutnak a langhtermi bank phaisa lutchuak catlap (Malaysia na um chung phaisa hman ding na ngei ko ti langhter naak caah a herhmi asi)\n6. Kirṭhannak vanlawng tiket kopi\n7. VISA fom pa 2 kha tling tein na phih ding lai i min na thut hnu ah a tanglei address ah na kuat hna lai.\nEmbassy phone chawnhnak: + 46 87917690\nDownload Malaysia VISA form\nPrevious Previous post: Ramdangmi Caah Rian Kawlnak Website\nNext Next post: Anhringhnah le Thlaithei Hna ah Hmuhmi Zawtnaak Thar


Ralhrang Motor Bomb In Puah Hnawh An Si, Ralhrang 10 An Thi! – The Cherry Par\nRalhrang Motor Bomb In Puah Hnawh An Si, Ralhrang 10 An Thi!\nYesagyu khua chuahnak ah ralhrang mawtaw bomb in puah an si,rallokap 10 nak tlawmlo an thi\nMagwe ramtgen,Yesagyu peng ah September 17 zaan suimilam 9:45 ah ralhrang mawtaw cu Yesagyu PDF nih bomb in an puahhnawh hna i rallokap a tlawmbik 10 nak tlawmlo an thi tiah Yesagyu PDF nih an thanh.\nNizaan Suimilam 10 hrawngah khualeng ah puahkehnak 3 hrawng kan theih, cu hnu ah kahdohnak kan theih,khua le a chung kar hrawngah kan theih, rallokap lei an thi tiah kan theih, fianghlang cun chim awk a tha lo tiah Yesagyu khuami pakhat nih a chim.\nRampi ruahnak pe tu Daw Aung San Suh Kyi cu Mandalay ah tazacuai mi a case hna cu Nay Pyi Thaw ah biaceih ding a si leng ah mi bu pi that tu phungning pohmah 505, cozah thuh mi phungning, Chawleh thalnak phungning, pehtleih nak phungning, hna Pohmah tam pi in sual an phawt. Credit: The Chin Post\n← Rev. Dr. Sang Awr; “𝗞𝗮𝘄𝗹 𝗖𝗼𝘇𝗮𝗵 𝗗𝗶𝗿𝗵𝗺𝘂𝗻 𝗹𝗲 𝗔 𝗥𝘂𝗮𝗵𝗻𝗶𝗻𝗴 (𝗣𝗼𝗹𝗶𝗰𝘆) 𝗹𝗲 𝗟𝗮𝗶𝗺𝗶\nEven Mang Cung Nung: Mupi Bang Nun Cawn Lio Caan A Si! →


Salai LungThli Tum Cing Cing Si Hoi Ko Hih – The Chinlung Post\nSeptember 4, 2020 admin Chin 0\nKan theih cio bangin nai te ah Tlanglo khua mi pi Can bawi hmem cu Ai thing zuar ah Hakha ah a aithing he a kal i a ai thing xawng zuar dih mamh hlan ah lam kam deuh ah aa thil a chiah caah Hakha Sipin nih an lak piak i pakhat hmamh tang lo in an rial piak, a tulio ah hi kong hi hakha hrawng ag cun an buai pi ngai mi thil caang pakhat a si.\nMah Kong he peh tlai in mipi hna zawng nih Pi Van Bawi Hmen cu fifaak harsa te a si ve ruangah an zaangfak tuk cio mah lio caan Salai LungThli Tum Pi Van Bawi Hmen Cu Ho hmamh nih an bawmh rih lo hlan ah a mah nih bawmh nak a tuah colh, Salai Lung Thli Tum\n“Hakha Siipin nih zawnruah nak ngei lo ngai in Pi Van Bawi Hmen a aithing an hrawh piak timi thawng ka theih cu ka lung tha lo tuk hring hran, a Vaapa (a pasal) siman tal ah tiah phaisa ting2 ka va pek tiah a ti” Salai Lung Thli tum hi lai mi mihar sa cu a kna bawmh a tlawm ti lo a tu tan lawng si lo in nai te ah hakha ah kikhat an vuak i a ph zawng a rawk dih caah .\nSalai LTT tho tho nih a va bawmh, mi bantuk mi bawm chan kho kan lai mi ah kan um.hi kan van tha tuk ee.\nPawFaah CuapFaah Cancer Tiang Hmanh In A Damh Kho Tu LungThi An Zuar An LakNak Vedio Hi Zoh law Ttih A Nung Ning


ZUMTU A KAL CANGMI HNA PUM – Buanchukcho\n1 Korin 15:43-44\nVui a si tikah a mui a chia mi le a der mi a si, thawhter a si tikah aa dawh mi le a țhawngmi a si lai. Vui tikah vawlei pum a si, thawh ter tikah thlarau pum a si lai.\n2 Korin 5:1\nKannih kan umnak thlam, vawlei cung kan pum hi, țheh a si tikah, vancung ahkhin kan umnak ding caah PATHIAN nih inn a kan pek lai ti kha kan hngalh— cu inn cu Amah PATHIAN nih a sakmi inn, zungzal hmun dingmi inn cu a si.\n2 Korin 5:3\nCu inn in thuamh kan si tikah pum lo in kan um lai lo.\nHika i pum a timi hi thlarau pum a si i, a thi kho ti lomi, a rawk kho ti lomi, van pum thlarau pum cu a si. Nihin, zumtu unau a thi i taksa pum i kan țhenmi vialte hna hi thlarau pum, van pum in vancungmi bantukin zungzal in an nung cang.\nKan nih a nung rihmi tu hi, 2 Korin 5:2 “atu cu hi kan pum hin kan hrum kan lengmang i vancung i a ummi kan inn cu kan cungah hin run kan khuh hna seh ti cu kan duh hringhran,” a ti bang, kan hrum lengmang ko hi teh. Annih, taksa pum i kan țhen cangmi hna cu vanpum, thlarau pumin an nun cang caah, an thi kho ve ti lo.\nPDF တွေရဲ့သတင်းကို မှန်ကန်စွာပေးပို့လျှင် သတင်းပေးပို့သူကို ထိုက်တန်စွာဆုချီးမြှင့်မယ်ဆိုပြီး စာရွက်တွေလိုက်ကပ်ထားတဲ့မြင်ကွင်း


Aakre shining as Bethel freshman | West Central Tribune\nAakre shining as Bethel freshman\nJosh Aakre, a freshman quarterback from Dawson-Boyd, has started the last three games for the Bethel Royals, all wins.Since a loss to Concordia College in which he came off the bench to play the second half, he has quarterbacked an upset win over St. John's and victories over St. Olaf and Hamline.\nHe's the team's second-leading rusher and is 26-of-50 passing with one interception.\nExplore related topics:collegeCollegeFootballAdvertisement\nGymnastics: Schramm, Henjum in state All-Around top-203 hours ago\nWrestling: 18 area grapplers win section titles4 hours ago\nTwins linked to Dominican shortstop Marte7 hours ago\nMinnesota United about to discover learning curve for MLS expansion teams7 hours ago\nWild's Chris Stewart: Loyalty and work ethic forged by family7 hours ago\nMinnesotan Ellison’s DNC campaign falls short7 hours ago


Rungtlang 266 SAC ralhrang nih Loklung pawng ah mortar bomb in an kah hna – Hakha Cherry\nRungtlang 266 SAC ralhrang nih Loklung pawng ah mortar bomb in an kah hna\nLoklung Ralzam 850 Hrawng an Um, Minung 2 Lawng Khua ah an Taang.May 18 zaanlei thawk in Rungtlang 266 SAC ralhrang nih Loklung pawng ah mortar bomb in an kah hna caah khuami 850 hrawng hi atu ah ralzaam dirhmun in khua chingchang ah an um hna, tiah thawng kan theih.\nA zaammi hna lak ah aa telmi pastor pakhat nih, “Kan khuapi ning in kan zaam. A zaam kho lomi thluaktlamtlinglo minung pahnih innchung ah kutka kan hrenhkenh hna i kan kaltak hna. Cun, meng 7 zawn ah a ummi chungkhar pakhat an zaam lo,” tiah The Chin Journal ah a chim.\nA zaammi hna lak ah micheukhat tirawl aa kenmi an um bang in tirawl zeihmanh aa ken lomi zong an um hna.\n“Ramtang ah a zaammi cu kan um lo. Pawngkam khua pawl ah kan zaam hna. Micheu tirawl aa kenmi nih anmah tirawl an ei i, aa ken lomi pawl cu khuami hna nih ttha tein a kan zohkhenh ko,” tiah a chim chap.\nLoklung khua ah SAC ralhrang nih inn an khanghmi a um lo, motorcycle an khanghmi pawl tu an um tiah a chim.\n“Inn an khanghmi cu a um lo. Motorcycle an khanghmi pawl tu an um. A lang in meikhu a hmumi hna nih inn an khanghmi ah an ruah caah a si,” tiah a cunglei pastor nih a chim.\nSAC ralhrang nih CDF-Hakha chungtel pawl i motorcycle 30 leng an khanghpiak dih hna.\nLoklung ralzaam hna lak ah hin kum 5 tang ngakchia tete 50 leng an i tel, tiah CDF chungtel pakhat nih Myanmar Now ah a chim.\nThe Chin Journal nih bia kan ruahmi pastor nih cun, “Ngakchia, tar le naupawi lio ralzaam cazin hi kan lak cuahmah lio a si i, fiang in kan thei kho rih lo,” tiah a chim.\nMay 18 zaanlei le May 19 zinglei ah SAC ralhrang nih mortar bomb in Loklung khua pawng ah CDF-Hakha an kah hna caah khuami pawl an zaam dih hi a si.\nMay 19 zinglei ah hin CDF-Hakha le SAC ralhrang 70 hrawng Loklung khua pawng ah an i kap i, SAC ralhrang lei in minung 3 an thi, tiah CDF nih thawng an rak thanh.\nA zaammi hna nih Loklung khua ah vung kal in thil sining an zoh ngam rih lo caah atulio Loklung khuachung thil sining fiang in theih a si lo. The Chin Journal May 21, Hakha\nPu No Than Kap nih CNLD in ka chuak cang, party min in UEC meeting ka kai lo, tiah fianter


Chin Cozah Le China Company Nih Chinram Peng 4 Ah Electric Tuahding In Biahrennak An Tuah – THE CHINLAND POST\nChin Cozah Le China Company Nih Chinram Peng 4 Ah Electric Tuahding In Biahrennak An Tuah\nTawk Tling Thang| 2019 July 1| Chin ramkulh cozah bu le China company nih Chinram peng 4 ah electric tuahding in biahrennak an tuahmi cu July 1 ah tuahmi Chin ramkulh hluttaw nih fehternak an tuah tiah kan theih.\nHi kong he pehtlai in MP Pu Van Thawng nih, “June thla chung ahkhin Chinram cozah bu le China company pakhat a simi Power Chinna International Group Limited nih Chinram peng 4 ah mini hydro electric tuah ding in biahrennak (MoU) an tuah. Cu biahrennak an tuahmi cu hluttaw ah an chuahpi i July 1 ah tuahmi Chin ramkulh hluttaw caanhman tonpumhnak ah hluttaw nih fehternak kan tuah” tiah The Chinland Post ah a chim.\n“An tuahnak ding hmun cu Paletwa peng in Beedinwa, Matupi peng in Ruava Khuathar, Hakha peng in Buanlung le Timit, Thantlang peg in Ngaphaipi khua an si. Hluttaw nih fehternak kan tuahmi MoU biahren cu ramkomh ah chuahpi than a si lai. Cu hnu lawng ah a herhning in rian thawk te ding khi a si” tiah MP Pu Van Thawng nih a biapeh ah a chimchap.\nTutan hluttaw caanhman tonpumhnak ah Chin ramkulh 2019-20 budget chapnak tuahmi zong an fehter. 2019-2020 kum (BE) budget caah an fehtermi cu Ks. 164 billion renglo a si. Hi chung in budget an chapmi hi 17.28 billion a si tiah kan theih.\nPrevious Victor Biak Lian le The Chinland Post Ton Biaruahnak\nNext Thantlang Penguk Bawi Hruainak In Lam Mei Hmun 100 Tluk A Ceu Cang


Laimi nih CHRO tibantuk le UN tibantuk kan i bochanmi hi cu ningzak taktak khi kan si – Chin World News Evening\nLaimi nih CHRO tibantuk le UN tibantuk kan i bochanmi hi cu ningzak taktak khi kan si\nNovember 6, 2019 November 6, 2019 Salai Van Chin News\nKan Fing le Tlang lawng maw sang lai? Kan Iungput le ruahnak Idea AA lungput hi zoh usih ‘cawntlak a um maw?’ AA tei nan duh ahcun zei bantuk lungput ngeih kan herh nan hmuh lai. Kau deuh ruat buin rel ding ah kan sawm. ‘Philosophically proved bak si’\nAA nih kawl ralkap an thah hna tiah thawngpang theih cu Tlangcungmi caah cun thawngpang tha tuk a si. Chin state te hna i a kan lal hnawh tuk mi kawl bawi hei ti, PK, Palek ti pawl, kan lung chung in va thi hna seh tiah kan duh tuk tawn mi pawl le Laimi pasaltha pawl nih an kut dong hmanh an thlir hnawh ngam lomi pawl kha Arakan ram ahcun a ther bak in an ther hna. Kawl Bawi zong hi Arakan ram ahcun tavuan an ciah ngam lo. Cucaah Arakan lawng te hi a tam deuh cu zei bantuk department zung zong ah bawi an si. Kawl bawi an phak pingpang zong ah sayakyi an țuan ngam lo.\nHakha hrawng hi bocal ngai i a um mi zong Arakan vawlei an lamh bak cun a kiim bak in kan kiim dih ti si. Kawl holh hmanh in thang in an holh ngam lo. Ziah tiah cun uifir an si nak zia hi Arakan vawlei an phak lawng ah an pemh. Hakha hrawng i Bawi an țuanmi kha vawlei phung a si lo ti hi an pemh lo pin ah Laimi zong nih kan pemh lo. Arakan lawng nih an pemh tikah Kawl pawl zong kha miram cia ah uifir le sahrang bang va bawi cu palh tuk a si zia kha an pemhter hna. AA nih Laimi kongah an sualnak cu kan rem cio hna lo. Nain an strategy pakhat a si caah an mah caah cun thiltha thiam ah an ruahnak kha a tang lei deuh ah kan hmuh te lai.\nKawl ralkap nih Laimi khua tin ah mi an thah lo nak khua hi a tam tuk lo. Mi an hrem lo nak khua hrim cu a um lo. FB Video chung i tuksum kan timi tihnung hremnak pawl hna khi cu Laimi nih Kawlralkap kut ah rak tuar dih cg mi a si. Video an rak thla sawh lo i a si. Sallungput a ngeimi tu nih cun Kawl miphun cung i lungtlin lo ding le thin hun a herh zia khi an pemh rih lo. Uico cu zei tluk a bawipa kut a tuar ko zong ah a bawipa hnu kha furh ferh, furh ferh tiah a zulh ko. Sal lungput a ngeih caah a si. A ka cawmtu ti khi a philosophy san bik a si.\nNain Cakei ve cu va hrem sual hen, Vawlei cung ah van chia bik le zangfak bik ah an ser colh lai. Sal lungput timi hi thawng le der, cathiam le thiamlo he aa peh lo. Vui zong a țhawngfim ngai nain Sal lungput a ngeimi cu a bawipa nih sobul he a ludur in a khalh i a rian hrang kha a țuanter ko. Hngerhte hna hi saram fa te a si nain sal lungput Laimi bantuk in a ngei ve lo i an luat ko.\nAn mah hngerhte bawi uk lawng an duh. Cakei nih ka țhawng deuh ai pat tiah hram hram in a uk kho hna lo. Ziah-Sal lungput an ngei lo si. Hngerhte cu an mah tein an i uk awk a si bantuk in a dang nih uk zong an duh ve lo, kha kha bawi lungput a si. Tlangcungmi tam deuh hi Sal lungput ngeimi kan si. Cu lak ah Laimi hi Uico nak in kan zual. Vuipi cu sal lungput he a bawipa rianhrang a țuan ve ko nain a thin a hun ahcun a bawipa zong a phomh ko. Shan le Kachin te pawl hi Vuipi sallungput level an si.\nArakan pawl lawng lawng hi tlangcung mi ah muvanlai lungput he hmai a nawr mi an si. Cu hlan ahcun Sia tum sal lungput hrawng khi an rak si.a tu cu Kawl pawl kha mit caah mit ve bak in an phomh cang ko hna. Nan mah lawng maw mihrem le uk a thiam an ti hna i an leh ve cang hna. An hlutdaw palai pawl hmanh an bia a cian tuk cang. Arakan ram ah kawl bawi pakhat zong hmuh an duh ti lo. Strategy an hmanmi hi a sang tuk i Laimi cheu khat nih cun IS ralhrang he an tahchunh hna.\nLaimi cu kan pedan a rak tawi tuk kan mawh lo. Dokhel timi nih a tuah awk a herhmi kan pemh lo, Ram min in mithah le pumpak in mi thah aa dannak zong kan pemh lo. Nuthlu lo,pathlu loin pakhat zong tang lo pungki ah lut lawlaw ding lawng ah kan ruahnak hi a tlak. AA nih mi an thah ning dan hmanh hi kan fiang lo. Hriamtlai timi nih cun a herh ning in mithah kha a thiam a herh. A sual lomi pa hmanh kha thah a herh caan a um si. Strategy pakhat a si.\nVawi tingkhat zong kan kaa cun kawlca tar hlah uh tiah au hmanh si law, a duh lomi nih cun nan ngai lai lo, kha bantuk dirhmun ahkhan kawlca tar sual phawtnak bak in minung pakhat kha zapi theih ah thih dan pek a si ahcun a rannak in Laica in nan thlen dih ko lai. Dokhel timi ahcun mah pawl kha hngalh a herhmi strategy an si. Mi thah dan zong phun hnih in țhen khawh a si rih. Keh in thah le vorh in thah a um i an i dang. A pahnih in khingrual tein hman thiam a herh. thah sawh sawh kha a ngah ve lo. Keh thah le vorh thah aa dannak cu chia rih sih law.\nIndia pa AA kut ah a thih ruangah Laimi cheukhat nih cun AA an ci mit cang lai, an lam an i phit ti phun ruat mi an um. Hruh bia. An lam awng chin lai. AA kong hi tuanpi ah ka rak țial cang i, hi dirhmun an phaknak lai kong le hi nak in a zual deuhnak lai le a neh hnu ahcun Confederation cu chim lo Independence hmanh an ngah khawh lai nak kha asi. Laimi tampi comment le ruah daan ahcun kan hnu fur lio ah khan cimit dih ding an si cang nain an thawng chin. Cu Thawnnak tawhfung hi kan pemh a herh. Cawn awk tlak a simi cu kan ral sin zong in kan cawn awk a si ko.\nȚhawnnak tawhfung vialte hi kan sinah a um dih. Kawl sin ah Federal a um lo, Confederation, Independence zong a um lo. Kan mah kut ah a ummi a si. Va hal len awk a herh lo. Hal phung zong a si lo i pek phung zong a si ve lo caah an in pe hna lai lo. Kan mah tein kan ser a herh mi a si. Cu kan sernak ah dawnkhantu ral paoh kha hual loin thianh kha a biapi. Cabuai timi ka doh a si lo. Cabuai phun hnih a um. Cu cu va ‘hal’ cabuai le va ‘fial’ cabuai tiah aa dang. AA nih cun ‘fial’ cabuai hi a duh. Kan duhmi kan ngah hlan lo, kan duh ning paoh in kan cawl lai ti hi a si. Vawlei cung i a hlawh a tlingmi Cabuai pawl kha “hal” cabuai si loin “fial” cabuai an si.\nLaimi nih CHRO tibantuk le UN tibantuk kan i bochanmi bang hna hi cu ningzak taktak khi kan si. Laimi nih kan țih tak mi cu UN lungtluanh lo ti bantuk khi a si. Hriamtlaih zong ah UN nih a sawilomi a feltakmi bantuk bu si kan duh. Cu bantuk nih a miphun caah zei hmanh rian a țuan kho lo. US hmanh hi UN nih cun a soi ko. AA nih cun UN sawi kha zei ah an rel lo. A herh lonak ah sawi cu an duh ve lo nain an kan sawi sual lai ti phang in summi zei hmanh an ngei lo. Cu cu pasal an si nak a langhnak a si.\nMipi an tlaih hna ahcun Human Right pawl nih an kan report lai ti an theih ko i kan report hna seh law UN nih kan zoh seh ti zong kha an duh khawh mi a si. Tikah an phung ningin tlaih a herh timi cu an tlaih ko. UN nih zei hmanh an cung ah a tuah khawh lo kha an pemh. UN tham cu uico pei an si ve ko cu. A ho tal nih kawl sal kan sinak in an kan chuah maw? Kha bantuk UN mithmai zoh kha AA nih cun a herh ah a chia lo.\nIndia mi cu pakul hmanh that hna seh law India nih AA cung ah zei hmanh a tuah khawh ding a um lo. pehtlaihnak hmanh a kawl chin lai. AA nih India le Bangla he i dawt cu an duh ko. Nain India bantuk uico zerthluak le tapung cung ah dawtnak ngeilo ram caah cun i țhatter tuk kha mi an nautat deuh. Tapung le Cozah cu pehtlaih phung zong a si lo ti kha India nih an kalpi tikak AA nih va bia hmanh hna seh law India nih cun a namnet chin ding khi a si.\nCu bantuk ahcun AA nih an fimnak tactics an chuah ve. Kan nih cu hriam tlai kan si caah kan sifak le kan harsat hi a poi lo. Nain India le Kawlram ri, lam le sul vialte hi kan mah ta a si hi hngal uh. Kan mah loin zei hmanh nan tuah kho lo, nan kan namnet deuh deuh le nan sipuazi kan khar deuh deuh ve lai tiin AA nih a zuamcawhmi hna khi a si. Tapung zei hmanh tuah kho lomi kan si lo, Arakan ram le Paletwa Mizoram kar ah si seh Sipuazi nan suaisam mi vialte hi kan kut ah a um caah nan kan upat ve le nan kan chawnhbiak a herh, Arakan mipi a aiawhtu ralkapbu kan si ti kha an langhter mi a si. India zong aa hlau lai i a herh ahcun an lung tluanh aa zuam te ko lai.\nIndia ralkap nih kawl ram chung ah luhnak ding a lam pakhat zong a um lo caah AA cung ah zei bantuk phih-aa rek nak a tuah kho lo. A lam um bik pakhat khat i thim hmanh seh law dang khat ah China tuluk pi a um rih caah India caah zei hmanh a ngah lo. Lawngtlai ramri hrawng AA cawlcanghnak a rek lai nan ti lai nain a sungh ding mi le a țuan ding mi aa kaih lo. A herh lo ah AA pakhat hnih a thah, an hliam hna cun India Project pi kha an hrawh chin lai caah zei hmanh a ngah lo. Zoramthang zong nih uang ngai in AA pawl himnak caah Mizoram hi kan biapi a ti kho lo. AA nih mizoram ah himnak zong an kawl ve lo. Sunghnak tu an pek khawh hna. Nain a herh lo ah AA nih buainak cu a va serh lem hna lo, zei cozah he paoh remnak tu kha an i zuam ko. Nain i țhat ter nak in zei that hnemnak cu chim lo sunghnak tu a chuah caah an pasalnak kha alangh ve cang ko.\nAA nih Laimi an tlaih men ah Human Right ah kan report hna lai ti rumro kan i bochanmi kha a niamtuk le ningzak ruahchannak a si zia hi pemh ve hna usih. UN nih cun AA cu tidor khat te zong a pe bal hna maw? Mipi ralzam bawmh le Hriamnamtlai kong aa dan zong hi pemh caan a cu. AA nih cun mirang zong zakhat that hmanh hna seh law, Arakan mipi sawhsawh cu ralzam dirhmun an um ahcun Vawlei nih bawmh kha a rian a si ko. Buainak ngan a chuah lo ahcun vawlei zong nih a zoh lo tikah AA zong nih a tu hi vawlei hmai bak ah thawngpang an ser cuah mah a si.\nCivil right hi a sang tukmi a si tikah Vawlei nih AA Cause le mission hi kan hmuh seh tiah civil hi AA nih tarhnak ah a hmannak pakhat zong aa tel. Nain AA min bak in an tlaihmi hna cu an thlah dih ko hna lai. Cakei cu mi seh a duh ahcun a țhih hna lo ti a si. A țhih hna ahcun a seh hna lo ti a si. AA nih an hman mi stretagy sang ngai a si. Kei mah sinin an i firmi a si. Laimi kan ruahnak ah cun CNA nih mirang pakhat maw hei that sual hna sehlaw Laimi an kan phih dih lai ti phun khi a si.\nMirang cu kawl bantuk an si lo. Civil mipi le Armed group hriamtlai kha a then. I tuk i den nak taktak a um lo ahcun UN zong zei hmanh an țha hnem lo. AA nih hlutdaw palai hna an van tlaihnak nih hin Vawlei a van cul chin lai i, an kong le lam, hmui tinh kha pho an duh a si. Arakan state zong ah hin ralzam IDP kan timi hi a tam deuh paoh kha pei Hriam tlai tactic taktak cu a si cu. UN rian le tuah khawh bik tham cu kha bantuk in mah khua a chuah tak mi mipi ca cawm lawng pei a si ko cu. US nih AA a tuk lai ti bantuk hna ruat lai u ci, a tuk ding cu kawl cozah zong nih a duh lai lo i, a tuk ding ah cun AA nak let hra sual kawl ralkap lawlaw hi a tuk deuh cang lai.\nCucaah AA cu hi ti hin an zual chin lengmang lai i an țhawng chin lengmang ko lai. Laimi zakhat an kan thah zong ah Vawlei nih zei hmanh a tuah khawh ding a um lo. An tuah khawh cem ah soi a si ko lai. Cun ah AA nih hin mi kha thah thlorh in thah aa tim lo, mipi thin lung tu ah khan țih nak pek i tei kha aa tim. Hlutdaw palai pakhat an tlaih mi hmanh nih hin Paletwa lei mi cu a hip dih hna ti a lang ko. An media pawl hmanh ah an buai ngam lo.\nLaimi nih hi AA kut in kan i kham a herh nak pawl tampi ka rak țial bal cang. Ca lawng a za lo ti hi comment kan thiam bik mi a si. Ca kan țial tham cu Laimi thluakniam nih rel in fim i lak in zei kan tuah awk a si ti theihter duh nak ah a si. Ca kan țial lo ah zei hmanh tuah awk le ruah awk hmanh kan hngal lo si. Cun caa hi țha tuk le dawh tuk in țial ah a nahchuak i comment chia chia pek hmang zong kan um.\nKawl ralkap le UN zong si seh zei hmanh hi bantuk dirhmun ahcun i bo chan lo ding a si ka ti bal cang. Kawlral kap nih cun AA cu an tei lo tuk ding khi a si ko nain biana ah va tei hmanh hna seh law an ruam kai nak tu a si lai i tlangcungmi sin ah an sual chin lai kha a fiang ko. Cu ruang ah hi kong ah ralkap va țanh zong hau lo. Mah tha zaang i bochan a cu ve. Paletwa in dawi khawh nak ding ah a lam tampi a um lo. A lam pahnih lawng a um. Credit: Siang Bawi\nIdol Simi Paoh Hell Tla Dingmi Lawngte An Si I, Icon Simi Paoh Vanram Kai Ding An Si\nMyanmar Idol Nih A Kalpi Mi Le Phunglam


SAC Ralhrang Nih March Ni 6 Ah Pu Rung Hu Cu An Thah – Chintanbo\nChin Ramkulh Hakha Peng Chuncung khuami Pu Rung Hu cu ral ruang ah an zaamnak in zaan khat le nikhat a tlau hnu SAC ralhrang nih an thah i 2022 March 6 zinglei sang khuachung ah khuami nih a ruak in an va hmuh tiah theih a si.\nPu Rung Hu hi SAC ralhrang nih meithal zun nga in an kah tiah theih a si. A thihnak kong he pehtlai in min langhter duh lo pakhat nih Kan upa Pu Rung Hu hi ralhrang an ra ti thawng an kan thanh hnu khuami hna kan zaam ah a zaam ve ko.\nKan zaamnak hmun in a tlau i atu zaan khat le nikhat hnu khuachung an inn pawng tiva hor ah a ruak in kan hmuh hi a si tiah The Hakha Post ah a chim.Pu Rung Hu hi kum 49 upa a si. An kahnak hi a thinhmaka le a taang ah zun li le a lu ah zuun khat in an kah i a ruak cu an inn thlang tiva ah an hmuh tiah kan theih.\nThawng dang relchap….Kalay in Hakha lei panh in a ra mi SAC ralhrang hna cu CNA nih Falam Peng chung ah an kah hna zarhkhat a rauh hnu Hakha Peng lei ah an lan i, nihin 2022 March 5 ah Hakha CDF le CNA ralkap hna nih Chuncung le Hakha kar ah an kah than hna i SAC ralhrang a tlawm bik minung 7 an thi tiah theih a si.\n2022 March 5 ni Hakha le Chungcung kar an i kahnak ah SAC ralhrang lei nih bomb an thlah mi in ram mei a lawn i meikhu a tam tuk ca ah sau an i kap manh lo ti zong thawng theih a si.Hakha le Chuncung khuakar\nkahdohnak kong he pehtlai in. Hakha lei panh in a ra mi SAC ralhrang hna hi Chuncung ah zaan khat an riak zaan khat hi Chuncung lonh ah an riak. Tuzaan lei kha Hakha lei an panh i CNA le CDF ralkap hna nih an kah hna.Hi an kah hna nak ah\nSAC lei bomb in ram mei a kaang i meikhu ruang ah sau an i kap lo. SAC ralhrang lei tu minung 7 an thi. tiah thawnghram pakhat sin in kan theih. Atu tan SAC ralhrang Laitlang a kai mi hna hi CNA nih Falam Peng in an kah hna i Chuncung lonh tiang minung 70 fai an thi tiah theih a si.\nThawng Theih Nuam Lotuk Alo Ko Nain Thawngtha Tuk Asi


Paletwa Peng Khuami minung pa 6 A That Tu Hna Cu Dantat An Si Lai Tiin CDF Nih thawng an thanh cang… – Onlinenungak\nPaletwa Peng Khuami minung pa 6 A That Tu Hna Cu Dantat An Si Lai Tiin CDF Nih thawng an thanh cang…\nChin Ramkulh, Paletwa peng chung um khua pakhat ah khuami 6 a thattu hna hriamtlai phu pakhat cu dantat an si lai tiin CDF-Paletwa nih cathanh an chuah. Sami, Soe-Ni-Ka- Naung khua ah December 16 zaanlei suimilam 4:00 hrawng ah hriamtlai pakhat a ra mi minung panga nih khuami minung pali le company rian ttuan minung pathum cu khualeng ah an kal pi hna i minung paruk an thah hna. Pakhat cu hliam a pu i Sami khua, sii-inn ah an thlawmh lio a si.\n“Hi kong he pehtlai in CDF-Paletwa le khuami kar i theihthiam lo nak a um khawh leng ah palhnak ngei lo mizapi hriamnam he a that tu cu hlathlainak kan tuah lai i dantatnak tuah ding” tiin CDF-Paletwa nih cathanh an chuah. Cu lengah “ khuami hna cung ah nuhrin covo buarnak komg ah ttuanvo lak ding” ti zawng aa tel. Soe-Ni-Ka-Naung khua cu Sami khua in miles 12 tluk aa hlat um mi inn 60 hrawng an umnak khua pakhat a si. the chin post\naddictio.. hi minung pa 6 a thah tu hna hi hriam tlai phu a si ii,cucu nuhrin covo buar in sualnak a nei lo minung pa 6a thah hna caah a cungah thih dantatnak a chuah tinak a si,kan vunlei hi khua caan a chia tuk cang e,ka pal e pal lo e ka sual e sual lo e ti zong um lo,a caan ahcun kan pal lo sualnak kan nei lo lio caan zongah kan nunnak an kan lak tawn ko e.


Baibal Tuanbia: Hrenh Mi Khaan Chung Ah - Jehovah Tehte Hna Web Site\nJesuh ruak an vuinak thlan in Piter le Johan an kal hnu ah, Mari cu amah lawng in cuka ahcun a um i a ṭap. Cu hnu ah a kun i thlan chung lei kha, hmasa hmanthlak i kan hmuh bang khan a bih. Cun vancungmi pahnih kha a hmuh hna! Annih nih: ‘Zeicahdah na ṭah?’ tiah an hal.\nMari nih: ‘Ka Bawipa kha an lak cang i khoikadah an chiah ka hngal lo,’ tiah a leh hna. Cun Mari cu aa mer i mipa pakhat a hmuh. Amah nihcun: ‘Ahodah na kawlmi cu a si?’ tiah a hal.\nMari nih cu mipa cu dum cawngtu a si i, Jesuh ruak cu amah nihcun a lak rua tiah a ruah. Cucaah: ‘Na lak a si ahcun na chiahnak kha ka chim tuah,’ tiah a ti. Sihmanhsehlaw a min in a hun auh tik ah, Mari nih Jesuh a si kha a hngalh. A tli i zultu hna kha: ‘Bawipa cu ka hmuh cang!’ a va ti hna.\nCu ni tlai deuh hnu ah, zultu pahnih Emmaus khua lei an kal lio ah khan, mipa pakhat nih a zulh ve hna. Jesuh thah a si cang caah zultu hna cu an ngaih a chia ngaingai. Sihmanhsehlaw an kal pah in mipa nihcun an hna a ngamter deuhmi Baibal chung i thil tampi kong kha a chimh hna. A donghnak ah rawl ei awk i an i dinh tik ah zultu hna nihcun Jesuh a si kha an hngalh. Cun Jesuh cu a lo ṭhan i, zultu pahnih hna cu lamkaltu hna kha amah kong va chimh awk ah Jerusalem lei khulrang in an kir ṭhan.\nMah lio ahcun Jesuh cu Piter sin zong ah a lang ve. Midang nih mah cu an theih tik ah an lau ngaingai. Cun cu zultu pahnih cu Jerusalem lei ah an kal i lamkaltu pawl kha an ton hna. Lampi ah Jesuh an sin i a langh ve nak kong kha an chimh hna. Cu kong an chim lengmang lio ahcun, khuaruahhar awk thil a tlungmi cu nan hngal maw?\nHmanthlak hi zoh hmanh u. Innka cu aa hrenh ko nain an umnak khaan chung ah Jesuh cu a rung lang. Zultu pawl cu an lung aa lawm tuk hringhran! Cucu lunglawmhnak ni a si lo mei? Cu tiang i a zultu hna sih ah Jesuh a langhnak cu voi zeizat a si cang ti nan rel kho maw? Voi nga a si lo mei?\nJesuh a langh lio ah lamkaltu Thomas cu an sin ah a um ve lo. Cucaah zultu pawl nih: ‘Bawipa cu kan hmuh cang!’ tiah an chimh. Sihmanhsehlaw Thomas nihcun keimah hrimhrim nih Jesuh cu ka hmuh lawng ah ka zumh lai a ti. Khi hnu ni riat ah zultu pawl cu hrenh mi a khaan pakhat chung ah an um ṭhan i, cu lio ahcun Thomas zong an sin ah a um ve cang. Chikkhatte ah a khaan chung ahcun Jesuh cu a rung lang. Atu cu Thomas nih a zumh ve cang.\nJohan 20:11-29. Luka 24:13-43.\nMari nih dum cawngtu ah a ruah mipa kha zeidah a chimh, sihmanhsehlaw mah pa cu Jesuh a si ti kha zeitindah a hngalh?\nLamkaltu pahnih Emmaus khua lei an kal lio ah zeidah a cang?\nLamkaltu pahnih nih Jesuh an hmuhnak kong kha lamkaltu dang pawl an chimh hna lio ah zei khuaruahhar thil dah a cang?\nJesuh nih a zultu hna sinah voi zeizat dah aa langhter?\nLamkaltu pawl nih Bawipa an hmuh ti kha Thomas nih a theih tikah zeidah a chim, sihmanhsehlaw mah hnu niriat ah zeidah a cang?\nJohan 20:11-29 rel.\nJohan 20:23 ah minung nih sual ngaihthiamnak nawl an ngei ti kha Jesuh nih a chim duhmi a si maw? Fianter. (Salm 49:2, 7; Isa. 55:7; 1 Tim. 2:5, 6; 1 Johan 2:1, 2)\nLuka 24:13-43 rel.\nBaibal biatak kha lungtho tein kan cohlan khawh nakhnga kan lungthin kha zeitindah kan sersiam khawh? (Luke 24:32, 33; Ezra 7:10, NW : Ezra nih…a lungthin kha a sersiam; Matt. 5:3; Lam. 16:14; Heb. 5:11-14)


Chinram Tangka Hram Bunh Duhtu Paoh Ngunkhuai Kum 7 Awlh Le Vawlei Ngeihnak Pek A Si Lai - THE CHINLAND POST\nChinram Tangka Hram Bunh Duhtu Paoh Ngunkhuai Kum 7 Awlh Le Vawlei Ngeihnak Pek A Si Lai\nTCP-Kalay| 2018 December 4| Chin ramkulh ah tangka hram bunhnak (investment) riantuan a duhtu hna cu vawlei ngeihnak nawl Chinram cozah nih pek a si lai caah aa leet thanmi tangka hram bunh a duhtu hna paoh nan rak lut kho than tiah Chin ramkulh chimnak nawlngeitu Sipin Minister U Soe Htet nih a chim.\nCu hlan ah Chin ramkulh chung tangka hram bunh a duhmi rianngeitu hna cu ngunkhuai kum 7 awlh (luatter) an si nain vawlei hmun ngeihnak pek lo in caansau vawlei hlanhnak cahran (sachoh) in sawm an si ruang ah chawphum a duhmi rian ngeitu tampi nih aa tlak lo an ti i hnu an i leet than lengmang.\nSipin Minister U Soe Htet nih, “Kanmah nih vawlei hmun zong kan pek hna lai. Ngunkhuai man zong kan thumhpiak hna lai caah aa leet thanmi company 40/50 hrawng atu an rak lut than cang. Ahlankan hi kong tawlrelnak ning aa pialkaan, dinhdorhpiaknak a um lo. Atu cu kan dinhdorh cang hna. Ngunkhuai awlhnak (luatternak) pawl tuahpiak lo ahcun zeibantuk chawphumnak hmanh Chinram ah an lut in an tuah lai lo” tiah a chim.\n“Cheukhat cu hotel a sami zong an um cang. Anmah minte in kan tuahpiak hna caah Hakha, Thantlang ah hotel sak an thawk cang. Ka sa than lai lo tiah aa leetmi hna zong vawlei hmun hi anmah min te in pekding a si caah a kan pehtlaih thanmi an um. Kanmah Chinram ahhin hotel pakhat sak ahcun sing thonghra, sing thongkul, sing thongsawmthum tibantuk chawva phum a hau. Anmah min te in vawlei ngeihnak nawl an ngah lo cun zeitindah an chawva an phum duh lai. Ngunkhuai awlhnak zong kan pek hna awk a si, cu lawnglawng ah tualchung mizapi caah rian hmuhnak zong a si lai” tiah a chimchih.\nDr. Sui Hingz zong nih, “Chin ramkulh hi hiti zoh tikah a kau nain vawlei area i zatuak 35% hi thingram zung area ah chiah a si. Thingram zung area hi a kau tuk nain thingram zung in a lutmi tangka hi kumkhat ah ks. 1500million hrawng lawng a si. Thingram zung in hmuhmi tangka le vawlei hmun bit/kauh hi aa tlak lo. Cu ruang ah thingram area hi zaangraam lo in sethmuh zone hmunhma ah ser awk an si. A biapimi cu pengkip ah vawlei hmunhma rikhiah i anmah he aa pehtlaimi sethmuh le kutzung rian tibantuk pawl an tuahtuan khawhnak ding sersiampiak a herh. Acozah nih budget pawl hi lam rian le a hrampi inn (building) saknak lawng ah hmang lo in a fami sehlei le kutzung lei riantuan khawhnak ding cozah nih vawlei hmun le SME chawkarh pawl Felfaite in a tuah ahcun a fami in a laivuang rian pawl, cun a nganmi sethmuh zone tiang a thangcho kho lai” tiah Chin World he biaruahnak ah a chim.\nA biapi in chawphumnak rian caah hotel le khualtlawnnak rian he pehtlai in compan paruk, hydro electric he pehtlai in company 4/5 hrawng a rak soktu an um cang tiah Sipin minister nih a chim.\nPrevious Myanmar Ramchung Pumtlamtlinglo Caah Khenkhamnak Tampi A Um Rih\nNext CFL Pumpululh Zuamnak Ah Thiamhlei Laksawng Sing 5 Pek An Si Lai


UK Ah Covid 19 Runvennak Sii Avoi 1 nak Minung Sinah An Hneksak\nHomeNEWSUK Ah Covid 19 Runvennak Sii Avoi 1 nak Minung Sinah An Hneksak\nChin Network April 28, 2020\nCovid 19 runvennak caah tiin vawleicung thiamsang hna nih an si khawh chung in an kawl cio. Tuan deuh hrawng Remdesivir sii nih Covid 19 runven khawhnak sii a si lai tiah vawleicung minung nih kan i ruahchan nak in hlawhtlinnak a um lo. Sii nihi a chuahpi mi thatlonak zong tam ngai a um caah tuan tein mah sii hneksaknak kha an rak ngawl than .\nEurope ram chung UK ah a um mi Oxford Univesity ah Covid 19 runvennak sii minung sinah hneksaknak an tuah cang tiah theih a si. Cucu Europe ram chungah a hmasabik hneksaknak an tuah a si. Oxford University i thiamsang (Scientists) hna nih an serchuahmi Covid 19 runvennak sii cu minung sinah april 23 ah kha ahmasabik hneksaknak an rak tuah cu a si.\nMah sii hneksaknak mah lungtho tein aa telmi minung 2 an si ii April 23 ah khan Covid 19 runvennak sii cu an chuh hna. A hnu zongah hneksak a duhmi minung 800 an um rih. BBC Thawngzamhnak nih an langhter mi ah minung 800 chungah a cheu hi Covid 19 runvennak sii an chunh hna lai i a dang a cheu khat thluakphinnak lei runvennak sii an chunh hna lai tiah an langhter.\nHneksak a simi hna nih siibawi te nih zeibantuk sii dah an ka chunh timi an theih lai lo, siibawi le siibawi lawng nih theih dingmi a si lai tiah theih asi.\nMah hneksaknak ah an hruaitu professor Sarah Gilbert nih Covid 19 sii runvennak caah kan hneksakmi hi a tlamtling lai tiah ruahchannak ka ngei. Sii ii a riantuan khawhnak zong kan zohfel chuahmah lio a si i a rauhhlan ah hlawhtlinnak a um maw um lo timi kan theih ko lai tiah a chim.\nAvoi 1 nak bik hneksak mi chungah aa telmi minung 2 chungah pakhat 1 hi scientist (thiamsang) pakhat Elisa Granato a si. Amah nih a chim mi cu "kei zong thiamsang (Scientist) pakhat ka si, cu ruangah scientist lei fimnak he aa pehtlai mi a thancho khawhnak ding caah ka tuah khawh tawn in bawmhchanh duhnak ka ngei" tiah a chim.\nmah sii an hneksaktu Oxford University nih an chim ningah Covid 19 runvennak sii hi thla 3 thluk rau in ka serchuah i kan hneksak mi a si tiah an ti. hneksak a si mi Elisa nih tu Covid 19 runvennak sii nih virus hi a khamh khawh lai tiah a zumhnak zong a chim.\nMah sii hneksaknak ah hruaitu Professor Sarah Gilbert zong nih "tu kan hneksakmi covid 19 runvennak sii hi 80% cu hlawhtlinnak kan hmuh ko lai tiah a chim.


Dr. Lian Hmung Sakhong Biachim Cu Hmual A Ngei Kho Taktak. – The Chinlung Post\nApril 18, 2021 admin Lenhloi 0\nNihin ah Dr. Lian H Sakhong le Winnipeg mipi le Canada nu pa (minung 35) suimilam pa 2 chung zoom in tu lio kan ram buainak le thil sining kong bia ruahnak an ngei. Cu an biaruahnak ahcun Dr. Lian Hmung Sakhong nih tu lio buaibainak kan tonmi le mipi nih lehrulhnak kan tuahmi kongah a chimmi bia cu Van Dawt Lian nih a mah facebook cahmai ah a tang lei bantukin a langhter.\nTuchun Dr. Lian H Sakhong bia hmual ngei ka lungah a taang taktakmi! “National Revolution (Miphun huap Dothlen) asi lomi Tribal Revolution (Pengtlang, khua, Myone lawng huap) chikhat lungthawhnak in kan zuanhnawhmi nih kan miphun pi teinak a chuahpi kho tak lai lo.”\n”Falam lawng nih a tei lai lo, Hakha lawng nih a tei lai lo, Kalay lawng nih a tei lai lo. Miphun huap a si lomi Tribal Revolution (Pengtlang, Khua, Myone pakhat lawng huapmi dothlennak) an karh tuk ahcun Min Aung Hlaing nak in ṭihnung deuh kan ichuah kho mi si, ahnu ah kanmah le kanmah iremh ṭhan ahar tuk te dingmi asi”. CRD Van Dawt Lian\nDr. Lian Hmung Sakhong hi Chin miphun long siloin tlangcung hriamtlai vialte le Kawl pawl zong nih a fimthiamnak hi an hman ngaimi le an upat ngaimi a si. Tlangcung hriamtlai vialte Karen ram Law-Kee-Lah le Kachin ram Laiza ah hnatlaknak an rak ngeimi zong amah nih draft a rak ttialmi a si.Cun tlangcung hriamtlai dihlak le democracy forces dihlak hna nih hmunkhat te ah The Constitution of the Federal Union of Burma first draft le second draft i 8 basic principle zong khi amah nih a rak ttialmi a si rih.\nZUAL KO: SIHNI SALAI DAWT CUNG LIAN A NUNNAK LIAM


SURKHUA MI AN ZAAM DIH HNA, KUM UPA TAR LAWNG AN TAANG – The Chinlung Post\nSurkhua Mi an Zaam Dih hna, Tar Lawng Khua ah an Taang. Hakha peng, Surkhua ah SAC ralhrang pawl an rak luh caah khuami an zaam dih i, a zaam kho lomi kum upa tar minung 20 in 30 karlak hrawng lawng khuachung an taang, tiah thawng kan theih. SAC ralhrang pawl Surkhua an phak hnu ah khuachung ah meithal an puah hnawh len hna caah khuami an um ngam ti lo i an zaam dih hi a si.\nNgeihchiatnak Thawngpang: RIP. Ralhrang kawlralkap kuttang ah rianttuan huam loin ralhrang kawlralkap doh dingah nunnak pek in CDM ah a lutmi palek Salai Choi Ling cu ralhrang he an i kahnak ah ram le miphun caah a nunnak apek. Ralhrang kawlralkap le Mindat CDF hna cu tuzing June nili ah tukdohnak an tuah. Tuni i kahnak ah Salai Choi Ling cu a nunnak aliam tiah an langhter.


Chin Miphun Dihlak Ttanrual Caan Asi! AA Nih Kan Ram Ah Hmunhma An Khuar I A Kan Pawnchuah Cuahmah Cang Lung A Fak Ko – Chin World News Evening\nAA ral-hrang ruangah kan ram le mipi nih kan tuar cuahmah. March (14-15) ni 2 chungah minung 21 kan thi (CHRO). Paletwa peng in minung 2,000 tluk nih inn le lo, khua an chuah tak cang. AA nih kan ram ah hmunhma an khuar i a kan pawnchuah cuahmah cang. Lung a fak ko.\nCovid-19 pulrai ruangah ramchung ramleng harsatnak kan tong. India le Malaysia um kan unau hna eidin le innlo kongah vansang au an si. Kan miphun humhimnak, damnak, le daihnak fakpi in mit hmuh le hmuhlo ralsa nih thlichia bang a kan den.\nA tu lio bantuk caan ah Chinmi zeidah kan tuah lai? Hi biahalnak hi Chinmi dihlak caah (challenging) ngan taktak asi. Keimah himnak le damnak lawng a za maw? Kan chungkhar, khua, Khrihfabu, pengtlang, party tthatnak nih kan miphun le ram a damter kho lai maw? No.\nA tu lio bantuk harsatnak caan ah Chinmi dihlak kan lungrual le ttantti a herh taktak. Kan Chin cozah, CNF, Political Party hna, le Biaknak le Community hruaitu hna, civil society group hna, kan mifim hna tiah dihlak in ramchung ramleng kan ttan tti a herh tuk caan asi. Kan miphun hruaitu upa hna lungkhat thinkhat in miphun humhimnak le damnak caah nan fimnak le thazaang dihlak chuah in i zuam aherh lio caan asi.\nMipi zong nih kan ram le miphun damnak le humhimnak caah ttuanvo nganpi kan ngei ve. Kan cozah le hruaitu upa hna khuakhannak kha kan ngeih le dirkamh hna aherh tuk lio caan asi ve. Pakhat le pakhat i soisel le chimzai caan asi lo. Ram nih harsatnak ton lio caan ah aa soiselmi le mah tthatnak a kawlmi ram hna an dirhmun khi kan hmuhmi asi ko.\nLung aa rual i cozah le mipi aa bawmmi ram hna nih himnak le teinak an hmuhning kan mithmuh asi ko. A daithlang mi hruaitu le aa lungrual lomi ram hna nih zei dirhmun dah an phanh ti cu tu lio Covid-19 vawlei boruak nih baisakup bang fiang tein a kan hmuhsak ko. Pathian a biami miphun kan si bantuk Chinram le miphun cu Pathian nih kan huhpheng in damnak le teinak kan pe ko sawh seh. Amah Pathian bochan buin i daw hna usih. Kan si khawh tawk in i bawm in i dirkamh hna usih.


Thawngpang: Thantlang ah Motor 6 in Ralkap an Phan – Onlinenungak\nThawngpang: Thantlang ah Motor 6 in Ralkap an Phan\nBy kham pat on April 6, 2021\nThantlang ah Motor 6 in Ralkap an Phan\nNihin zanlei sml. 4:15 hrawng ah motor 6 in Thanthlang ah ralkap an phan i, sml. 5:00 hrawng ah ralkap motor pawl cu an lawng in Hakha lei ah an kir, tiah mit in a hmutu hna nih The Chin Journal ah an chim.\nZei ruang ah dah Thanthlang ah ralkap thazaang an chap timi fiang in theih a si lo nain Thantlang khuachung i mipi cawlcanghnak ah hruaitu deuh pawl ralkap nih an sel hna i a si kho, i ralrin kan hau, tiah khuami pawl nih an chim.\nCredit: The Chin Journal\nNote: Feature hmanthlak kan rak hman mi hi google chungin kan laak chom mi a si caah ca reltu nih aruah zia le angei tu zong nih nan kan theihthiamnak lai kan in nawl hna. Lawmhnak tampi he.\nRelchap: Myanmar ram a phan mi CNN thawnglatu nih thawng a laak mi an thlah cang\nMyanmar ram, Yangon ah CNN thawnglatu Clarissa Ward ra in thawng a laak mi cu April 5 ah Live in thawng an thlah cang. Khoika ram thawnglatu hmanh Myanmar ram luhnak nawl pek an si lo lio ah, CNN cu thawng laaknak nawl pek an si i CNN thawnglatu nih Yangon khuachung ah ni zeimawzat chung thawng a laak.\nCNN Live ah thawnglatu Clarissa Ward nih, “Myanmar ramchung luh ding hi har ngai in kaa zuam hnu ah ka luh khawh mi a si. Yangon ka phan i, keimah kaa thumh duhnak hotel ah umnak nawl an ka pe lo, ka kal duhnak le thawnglaak ka duhnak hmun ah kalnak nawl an ka pe lo i anmah ralkap rikhiah mi chung lawng ah thawng ka la kho.\nThawng ka laak lio ah ralkap le palek motor paruk nih an ka zulh peng. Ka duh mi minung zong biahalnak nawl an ka pe lo. Ralkap nih minung an thimcia mi lawng bia ka hal khawh hna. Cu ti cun thawng an ka laakter nain camera ka hun i chuah le cangka, duhlonak a langhter mi hna cu kan sin ah an rak tli i Myanmar ram sining, an har ning, an temh ning, an tuar ning le zeitluk in dah mizapi harnak an tonzia kha ngaihchia ngai in an chim.\nCun, Myanmar rammi nih atu nakin a tha deuh mi ram ser an duh i a dikfel mi democracy hmuh an duh tuk cangnak vialte zong an chim. Cu vialte chim nakding ah caan tha an rak ngeih lo zia zong an chim. Cu bantuk ka hmuh tik ah zeitluk in dah Myanmar rammi harnak an ton i, thanchonak le thlennak an duh tuk cang ti mi hmuh khawh a si,” tiah a chim.\n“A ngaingai cu Ralkap nih ramchung luhnak an ka pek mi hi, anmah kong le sining siseh, kum hnih chung ah thimnak tuah than ding in an timh mi kong chim duh ah a si. Asinain, cucu Myanmar rammi nih an zum lo. Interview ka tuah mi pawl hmanh ka mit hmuh ah an tlaih hna. Ralkap nih chimh an ka duh mi le, a taktak i thil a cang mi cu aa dang tuk hringhran. Cucaah, Myanmar ram UN Palai nih a chim bantuk in, Myanmar ram ah ramchung ral a chuah taktak i atu nakin thisen a luan taktak te tik ahcun, cucu ahohmanh nih nan hmuh duh mi a si te lai lo, tiah a chim mi kha tutan ka thilton nih tampi a fianter ko,” tiah Clarissa Ward nih a chimchap.\nCNN thawnglatu Clarissa Ward Myanmar ram a phak lio ah soiselnak le mawhchiatnak tampi a ton hnu ah hi bantuk in thawngpang a laak mi a hun thlah hi a si.\nCredit: Democratic Voice of Chin- DVC\nThawngpang: Malaysia ah Lih le Hrakhrawl in CDM Caah Phaisa An Khawl\nThawngfiang: Tamu Kahdohnak ah Myanmar Ralkap 13 an Thi\nBago Khua Tuni Ralkap Le Mipi Ikahdohnak Ah Minung 30 Leng An Nunnak A Liam Cang\nMZP le Chin Baptist Church- USA tangttiin ni hin 8.4.2021 Ralzam hna bawmhnak an pek.\nPoi Tuk E: Pastor Cung Lian Thawng Palik nih an Kalpi


Delhi Um Chin Ralzam Caah A Biapi Ngaimi Theihternak – Chin Modern News\nDelhi Um Chin Ralzam Caah A Biapi Ngaimi Theihternak\nTuni 21 December 2018 ah UNHCR he tonnak ngeih tthan a si. Tuni meeting i an chim mi chung in Chin ralzam hna nih theih a herh ngai mi thil a um.\n1. Notification Interview kong ah thil thar; UNHCR nih notification interview cu an thok cang i nihin tiang an pehzulh (ni 9nak? a si cang). Tuan lio an kan chimh ning ahcun Notification interview ah option one a si lo ah two na thim mi kha zeitik hmanh ah na let tthan kho ti lai lo ti a rak si. A si nain tuni ah an chim tthan mi cu “Notification interview ah option na thim cang mi kha thlakhat chungah na let tthan khawh, na thiam cia mi option kha ttha tein na ruah dih hnu ah let tthan ka duh ko na ti ahcun thlakhat (30 days) chung ah letnak nawl na ngei ti khi a si. Hi ka zawn ah theih fian a herh mi cu Notification interview a tuah cang mi vialte kha a hmaithlak ah interview date an i pek tthan hna i cu ahcun two na thim cang mi kha one ah na thlen tthan khawh tinak khi a si. (Theih a herh mi: Nihin tiang interview a tuah cang mi nih option two an i thim ( a tam deuh nih) ti a si. Cu caah thlakhat chungah na thim cia mi option kha na duh le na rak thlen tthan khawh ti nak a si ko).\n2. Kawlram ah a kir mi dollar 200 bomh ding timi kong ah thil thar; A hnu bik kan ton tiang ah an chim mi cu option one aa thim i Kawlram ah ka kir ko lai tiah biachahnak a tuah mi cu minung pakhat ah dollar 200 pek nan si lai tiah an rak chim. A si nain tuni ah an chim tthan mi cu dollar 200 cu Repatriation package ca lawng ah kan chim mi a si, cu caah kawlram an phak tikah dollar 200 pek an si lai. Tlunnak ding (Travel package) cu a dang tein pek nan si lai i India nan um chung, nan i thawh hlan ah pek a si lai. A mah belte nan khual lam tuak in phaisa zeizat dah nan herh lai timi in kan tuak te lai ti a si. (Hi ka ah theih ding, Delhi um mi cu kir hmanh ah tanglei in si dawh a si. Delhi in Tlanglawng, Guwathi in motor, cun Laitlang khua tiang motor a si lai caah nizeizat dah nan rauh lai timi in kan tuak te lai tiah an chim).\n3. Go and See visit kong ah thil thar; Go and See visit hi a luancia September thla lio ah tuah ding in rak timh a rak si, cu lio ah an kan chimh mi cu Laitlang dirhmun, Chin ram dirhmun tha tein kan hlathlai hmasa ve lai i cu hnu ah a herh ning in thawng kan i thanh te hna lai an rak ti ruang ah September thla in thok ding mi notification interview zong postpones an rak kan tuah piak. A si nain tuni ah an chim tthan mi cu “Go and See visit cu a ra laimi January-2019 a si lo ah February thla chungah tuah ding in timhtuah dih a si cang. A si nain tutan Go and See visit hi Chin ram a him maw timi kong zohfelnak ngai ngai a si lai lo, UNHCR nih Chin ram dirhmun cu a zoh dih hnu ah biachahnak cu a tuah ko cang, cu caah tutan Go and See visit cu option one aa thim i tlunnak a sok mi caah a tthahnem ding information khomh nak lawng a si lai tiah an chim. Cun Chin refugee hi khuazei dah an tam bik, khuazei pengtlang (Township) dah an tam bik timi kan zoh lai i nan tam bik nak khawh le hmunram ah kan kal lai ti a si.\nNote: A dangdang Australia auhnak kong pawl ah ceih mi le an chim mi a um len rih nain biafiang ngai ngai in tar awk a tthat tuk rih lo caah kan langhter lo. Cun a cunglei kong he pehtlai in a fiang lomi nih keimah pumpak ah siseh, community upa sin ah hal khawh a si lai.


Capo Archives - Senri Cazual\nby Admin | Jun 4, 2017 | Capo | 0 |\nCapo a thiam tuk i zaan khat cu an nu capo a chimh I an nu cu a ciah tuk le dang lengmang in a ni i tlawmpal ah an coka i mifir pahnih a rak lutmi zong a ciah tuk hna i an i sum kho ti lo le thi deng an i kual i an ni len ve ti...\nSayamah nu nih muṭhai a phawt hna i ‘Nang pahnih ka hmanthlak na like man,’ ‘nang cu pakhat si she ka hmanthlak pahnihthum te lawng na like,’ ‘nang pahnih ve tam ngai na like ve ca ah,’ ‘nang hi cu pali bak in she ka hmanthlak...\nNufa hna an um ti si. Bus chungah a fapa te he an vun lut I bus driver pa nih “ehe..na fate dawh lo cang cu, ka hmuhmi fa vialte lakah a muichia cem bak si” tiah a ti i a nu cu holh lo tein ṭhutnak ah cun a ṭhu i a pawng pa kha...\nVoikhat cu US ah bus aa citmi nufa hna an um i a fa cu kumkhat fai a si. Hnuk an i dinh len nain a fa nih a ding duh loh a nuar pah. A nu nih cun hitin a fa cu a hro pah a lem pah. Ka fa, hnuk na din lo ahcun kan pawng i a ṭhumi...


𝐂𝐡𝐢𝐧 𝐌𝐢𝐧𝐨 𝐊𝐚𝐧 𝐌𝐢 𝐑𝐚𝐥𝐭𝐭𝐡𝐚 𝐇𝐧𝐚 – Hakha Cherry\nNifatin Chin mino duh lonak a langhtermi pawl ka zoh hna le News ka rel poh ah ka lung ah a chuak tawnmi bia pakhat a um. Mah cucu US ralbawi Harold G. Moore nih Vietnam ral lio ah a ralkap pawl sinah a rak chimmi bia a tang i hi a si. Vietnam ral cu kum 20 an doh. US ralkap thong 60 leng an rak liam. Russia nih Vietnam kha biatak tuk in a rak bawmh tikah US ralkap tampi an rak liam. Tuhmawng cakei nih 500 fai a rak seh rih hna. Radio nih 100 an thih ah, 200 an thi tiah a rak thanh tawn ti a si. Cucaah Vietnam ram ah raldoh hi hohmanh nih kal an rak ngamh tilo. Cu lio ahcun ralbawi Harold G. Moore nih a ralkap pawl kha tu le tu a tang bia hin a rak hnemh tawn hna. Thazaang a rak pek peng hna. Cucaah a ralkap pawl thazaang an la tthan tawn i, an ral a rak ttha tthan tawn ti a si. A chimmi cu;


Kawl Rammi Nan Kan Dawtnak Hi Zeitik Chan Hmanh Ah Phil A Um Ti Lai Lo! – Chin 11 News\nKawl Rammi Nan Kan Dawtnak Hi Zeitik Chan Hmanh Ah Phil A Um Ti Lai Lo!\nPosted By: chin11news March 19, 2021\nMyanmar Mi Caah MZP Hruaitu Hna Cu Center Cozah Ton Dingah Delhi Ah An Kal Lai! Ralzam kongah central cozah upa hna ton dingin MZP hruaitu hna cu Delhi ah an kal lai! Myanmar ram nih kan tuarmi lungthin tak in a kan tuarpitu Mizo Zirlai Pawl (MZP) cungah lawmhnak bia chim cawk ding a si lo!\nMZP president Pu Vanlaltana he him whatapp in kan i chawn/ca kan kua lengmang i an cawlcangh ning le timhtuahmi tete a ka chimh tawn! March 16 i Myanmar myrtar hna ngaihchiat pi nak caan an hman lio zongah Pu Vanlaltana nih a mitthli he tah buin bia a chim. Zeitlukindah a kan tuarpi ti a lang!\nCu lawng a si lo! India central cozah nih ralzam hna kuat than ding, a lut dingmi khan ding tiah nawl an chuahmi kongah Central Cozah upa hna ton dingin MZP president Pu Vanlaltana le a riantuan hawi hna cu March 20, niruk ni khi Delhi ah vanlawng in an kal lai. MZP hmangin Pathian nih India cozah upa hna lungput a thlennak dingah thlacam cio usih! Credit: Thawnglatu


TIPILINNAK KONGAH | Radio Veritas Asia\nCatholic, Orthodox, Englican, Methodist le Lutheran Bu hna nih an fale hna cu an ngakchiat lio tein Baptisma (tipilnak) an pek. Tipilnak hi Bible chungah cun ngakchiat lio tein, tiah a cafang te cun ai ttialnak cu a um lo nain, an chungkhar ningin Tipil an ing colh ti le Khrihfa hmasa hna an cattial mi chungah ngakchia Tipil an peknak hna kong zoh tikah, Ngakchia tipil pekmi cu a hman ko tiah Bupi nih a fehter chin mi a si.\nKhrihfa hmasa hna nih upat hnu in Tipil an in mi hi lungfian a hau. Lamkaltu hna nih an chimmi thawngttha cu upa lungfim sin lawngte ah a si i, a zum i tipil a ing mi zong cu anmah cu an si a hau. Asinain cu lio zongah ngakchia cheukhat cu innchungkhar ah nu le pa zumhnak in tipil a ingmi an um ve ko ti hi theih ve a hau. Lam; 16:33 ah “Chikkhat te ah amah le a innchungkhar dihlak in tipilnak an ing colh,”. Inn chungkhar dihlak timi biafang hi a thawhkehnak Greek holh um kalning an hlat tikah, innchungkhar i upa in ngakchia pin ah sin um le salle tiang in a huap dih tiah an hmuh. Lam; 16:15 ah “Amah le a innchung i a um mi hna nih khan tipilnak an in”.\nNgaikchia cu nu le pa zumhnak an i hrawm kho timi hi hngalh hrim a hau. Mark 5:35-43 ah “Jesuh nih ngakchia nute i a pa kha a zumh bel zum ko a ti i, cu a pa zumhnak thawngin a thi ciami a fanu te cu nunter tthan a si,”. Matt; 15:21 ah “A fanu nih zeihmanh a hngal lo nain a nu zumhnak thawngin a fanu nih damnak a hmuh. John 4:51 ah A fapa nih ka pa nih zei a tuah ti a hngal lo nain a pa zumhnak thawngin a fapa nih damnak a hmuh.\nBupi chungah ngakchia hna aiawh in nu le pa nih zumhnak bia an chim tikah a sawhsawh in siloin biakam bak tein, hi ngakchia hi a upat tikah Pathian bia a theih awk a herhmi vialte ka cawnpiak hrimhrim lai tiah biakam a si. Nu le pa tampi nih kan biakam kan pelh i, fale caah a herhmi Zumhnak le Khamhnak kong cawnpiak an si lo tikah upat hnu in tipil in tthan duhnak thil buai hi Bupi nih a ton tawn.\nSt. Origen nih AD. 230 i a ttialmi cauk chungah “Ngakchia tipil peknak cu Lamkaltu hna sinin lakmi a si” a ti. AD. 135-202 chung rian`uan mi St. Irenaeus zong nih Ngakchia tipil innak cu a thar in tuah mi a si lo a ti ve. Kum zabu pathum hrawng i ttialmi Pathian biakning tiah ttialmi cauk zongah Lamkaltu pupa hna cawnpiaknak timi chungah ngakchia chuakka tipil nan pek hna lai, tiah aa ttial. AD. 354-430 lio St. Augustine `ialmi cauk zongah ngakchia tipil peknak cu Lamkaltu chan in pehzulh mi a si, a ti. AD 215 ah Rome khua ah an ttial tak mi Bupi cawnpiaknak kuttlaih cauk timi chung zongah ngakchia cu anmah tein zumhnak bia an chim khawh lo caah Tipil an innak dingah nu le pa nih timh tuah piak ding tiah ai ttial fawn. Hlanlio bik thlan pawl an hlathlai tikah ngakchia an chuah ni le an tipil in ni zohnak in, Lamkaltu chan lio tein ngakchia tipil an pek hna ti cu hngalh khawh a si fawn.\nJohn 3:5 ah “Ahohmanh ti le thlarau in hrin a si lo ahcun Pathian pennak chungah a lut kho lai lo,” tiah a ti tikah, ngakchia zong cu “Ahohmanh” timi chungah an i tel ve ko caah Khamhnak hmuh a duh mi poah nih Tipil in cu a herh ko. 1 Peter 3:21 ah “Cucu atu i nanmah an Khamhtu hna tipil innak a rak sawh tu hi a si”.\nAsinain Mino tampi cu sualnak tampi a tuah kho cang mi an si nain, tipil a ing lomi an tam tuk tikah dantatnak hi anmah nih maw an in deuh lai, a cawnpiaktu hna nih dah timi hi cattialtu keimah tein khua ka ruat tawn.


Nuva Nun: Pasal aa ti mi nihcun hi hi theih bak ding – Thechinlungnews\nNuva Nun: Pasal aa ti mi nihcun hi hi theih bak ding\nNu tamdeuh hi cu tlawmpal te an lungre a theih caan ahhin awl tein tap a hmang mi an si tawn a ruang cu Pa bantuk in an lung thin ruahnak a thawng ve lo caah a si, Nu nih hin (emotional) ngeichiatnak timi hi pa nakin an ngei deuh i pa bantuk in a lungthin a thawng ve lo, Cu cu Pa nih theih piak thiam a herh tak tak mi a si. Pa nih zeihhmanh ah kan rel lemlo mi khi nu caah cun thil lianngan pi a si, cu caah pa nih nu a sining cu theih piakthiam a herh tak tak mi a si.\nNu tampi nih an duh mi Pa cu a mah le a mah aa zumh mi (confident) a ngei mi pa hi an duh bik tawn hna , aa zumh mi ka ti tikah i uah i seihchia phun khi a si lo, a mah tawk tein a nupi le a fa le caah zumh a tlak mi, cathiam a si lo hmanhah a nupi le a fa le hna caah aa zumh bak mi hi a duh hna, Pa nih nu sin ah a tlinglonak tampi a chim ahcun nu cu a lung a thleng a fawi tuk mi an si caah a lung na dongter kho mi a si. cu caah cu Pa nih cun ma le sining cio in nupi le caah i zumh bak ding kha a poilo mi a si.\nPa nih kawi le kom hmai ahhin nupi chonh ning hi i ralring a herh tak tak mi a si tachunnak ah na hawi le pawl he nan umti caah ah na nupi a um ve ahcun bia na chim tikah na nupi kha zeiral lo bantuk in bia chim hrim hrim hlah bia na chim ning hi nupi le cu zeihmanh an si lo, bia chim awk zong an tlak lo ti phun in na cawlcang ahcun , aw kan pa nih a hawi le hmai ah a ka zahpi tiah a fawituk in an ruat tawn caah lungfahnak in an that theu tawn. cu caah pa nih nupi le chonhning le kan tuaitam ning hna hi i ralring tak tak a herh.\nNu cu Dawt care a duh mi an si caah an bia kha tha tein ngai piak hmanh cu hmanh nihcun a lung na lawmhter tuk cang i na biakam ahkhan fek tein dir law ka tuah lai na timi kha na chim bang khan tuah i zuam peng, nu nih an huat tak tak mi pakhat cu Pa nih a chim lawng chim peng i , a chim mi kha a tuah tak tak than lomi pa cu nu tam deuh nihcun an uar remlo tak tak hna ,pa nih na chim bang in thil na tuah ahcun na sinah zumhnak a ngei lai i an dawt an tlaichanh khun lai i na sinah zumhnak in a khat lai a caan ahcun kawikom bantuk in komh law cun nih cun i tlaichannak le dawtnak hri a fehter cu caah pa nih nu thinlung ruahnak theihthiam piak hi chungkhar nunnak ah a herh tak tak mi a si.. by Nuva nun Editor\nBe the first to comment on "Nuva Nun: Pasal aa ti mi nihcun hi hi theih bak ding"


Malaysia lengchuah phih ruangah a har tukmi Chin min cazin lak asi lai | The Chin Express\nMalaysia lengchuah phih ruangah a har tukmi Chin min cazin lak asi lai\nKuala Lumpur — Nihin ah Chin ralzaam communities dihlak (ICC) hruaitu pawl meeting an tuah i “cozah nih lengchuah a phih ruangah ei awk ngei lo Chin min cazin lak in UN ah bawmh halpiak ding” tiin bia an khiah.\nCozah nih lengchuah a phih ruangah Chinmi tampi rian an ṭuan kho hna lo i eidin le a dangdang ah harnak tampi an tong kho.\nZei tiang dah rianṭuan kho loin an um lai ti zong hngalh asi lo caah ei awk ngei lo, inn man pek awk ngei lo le bill pek awk ngei lo dirhmun an phan sual lai tiin ICC upa nih UNHCR ah bawmh halpiak an timh hna hi si.\nCucaah, khua le pengtlang upa nih nan khua/pengtlang chungah a harsa ko nan timi an um ahcun min cazin la hna ulaw ACR, CRC, FRO, ZAM, tbk., nan i pehtlaihnak community ah ap uh. Mah hnu ah ICC nih UNHCR sinah a ap te lai.\nA tlaibik tu zarh Nilini (March 26) hlan ah CRC lole ACR, FRO, ZAM, tbk., ah khua/pengtlang upa nih min cazin cu nan ap lai.\nAtanglei kan langhter ningin min cazin cu nan lak hna lai. Bawmh lo cun harnak a tong taktak ding lawng nan lak hna lai. UNHCR card/catlap an ngeih/lo cu telh a hau lo.\nBawmh hal cu kanmah rian, ngah/lo cu Pathian le UN nawl.\nTheih ding: Nan khuami dihlak min cazin lak asi lo. Lengchuah phih ruangah rian a ṭuan kho lo i rawl cawknak, inn man le bill pek awk a ngei lo ding, a harsa taktakmi min “lawnglawng” lak ding asi.\nMyanmar Hniang Zi - September 16, 2019 0\nNizaan (Sunday) ahkhan Malaysia lahwahkah nih Negeri Sembilan state, Nilai khua i dawr chungah tlaihkhihnak a tuah i Kawlrammi 9 telhin ramdangmi...\nIndonesia ah meilah fung sernak sehzung a kang i minung 30 an thi\nAsia Hniang Zi - June 21, 2019 0\nTuni ah Indonesia ram meilah fung sernak sehzung pakhat a kang i a tlawmbik minung 30 an thi. Sumatra...


US Ummi Thawngpang Ṭha: Nan Bank Account Rak Check Cio Ding A Si Lai – Chin World News Evening\nApril 14, 2020 Salai Van Thawngpang\nIRS nih bawmhnak $$ phaisa cu nan Bank account ah direct deposit kan rak rawn tiin thawng a thanh. Nan Bank account rak check cio ding a si lai. Tuni ah a deposit caah na Bank account ah a lang nak ding ahcun nihnih in nithum a rau kho men. 2018 lole 2019 ah direct deposit in nan rak file ahcun direct deposit in an rak rawn ko lai. Nain check in n arak tuah ahcun cakuat in an in kuat te lai—nain a rau deuh te lai.\nCovid-19 zawtnak le DFW area Laimi riantuannak company cheukhat thawngpang. Tuzarh ninga ni ah khan Western Extrusions (Carrollton ) ah Covid-19 zawtnak a ngeimi an hmuh tiin email a ka kuatu nih a ka thanh. A min cu kan thanh kho hna lo nain zumh tlak minung bak a si. Mah company riantuantu minung pahnih sinah thawngpang hlet hnu ah email in thawngpang a ka pekmi hi a hmanmi a si ko tiin fianternak kan rak tuah hna. Nai zongah khan Laimi tampi tuannak Kraft foods company (Garland, TX) ah riantuanmi pakhat cu Covid-19 zawtnak an hmuh ve ti a si.\nA cheknak man hi free a si. Credit: Salai Z T Lian


Hringtu Nu le Pa nih Dawtnak Zeitluk In Dah A Sunglawi Ti Mi Capar Tawi – Vaurawng\nPosted By: vaurawng.com June 15, 2019\n#Midang nih rel ve hna seh tiah siaherhnak he SHARE in kan Bawm\nSi ahcun…. nangmah nih chim ko\nKan nu…. kan fapa nupi ding hi ai dawh taktak pei si hi’ an nih hi mirum le mi ngei zong an si ii, kan nih lei zong nih tha deuh tein timhtuahnak kan ngeih a hau hi. cu lo cun kan fapa upabik zong asi fawn ii, a mit hmai hna a bi tuk sual lai’…… Cu ruangah kan um nak inn hmun….. kan pi kan pu nih an rak ngeih mi hmun hi kan mah um nak caah cun a kaupi ko ii pe 40 pe 20 hrawng in kan zuar lai ii kan fapa thitumhnak puai caah kan hman ah a tha lo maw kan nu..\nCu ti ka tuah ahcun kan fapa zong ai lunghmuih tuk lai….”nang hi kei cu chim zong ka hau lo cu… na fapa caah na ti ahcun keimah zuar hmanh na ngamh lai dah ka ti, nangmah nih a tha na ti mi paoh kha a tha dih mi si ko kan pa’\nCu ti cun hringtu nu le pa nih pipu chan in an rak ngeihmi hmunhma cu an zuar ii an fapa nupi thitnak ah an hman.\nkum 2014, kum hnih a rauh hnu ah\n1. Hello….. ka fapa… na pa kan si… tu lio hi kan har ngai tangka hman ding zong kan ngeih ti lo, tangka tlawmpal tel nan kan then kho hnga maw ka fa….”Aaaa… ka pa le hi cu eee” kan hnu thla ah tangka tingkhat kan kuat cang hna si lo maw’…… aw na kan kuat ko ka fa….. na kan kuatmi kha sii cawknak ah ka hman i a dih ko a dang zei hmanh cawk ngam lo in sii ai cawknak ah ka hman i a dih…. ka fa na nu a thih hnu cun kei zong hi ka ciangkuang lo ngai cang ee ka fapa awww…\n2. “Aw ka fapa le inn chungkhar maw….. khawika in dah nan rat…..\n“pin lei ah rian herh pakhat kan ngei ii kan kal pah ah kan van pial pah le si ka pa’…….\ncu si ahcun vanthat si, chim ding bia kan ngeih, phone kan chawnh hna la ii kan chim hna lai ka ti ah nan rak phak cu vanthat tuk si ka fa… ka fa na pa kan mitbenh a tha ti lo, kei benh tikah fiang tein khua zong ka hmu kho ti lo…. mitbent power tam deuh in tuah a hau le maw si hnga ka theih lo…. ka fa na tlam a tlin si ahcun na pa hi mit siibawi sinah ka mit hi hmuhsaknak va tuah usih law mitbent zong ka thlen piak law ka duh ko ka fa….\nKa Pa hi cu aww…. na mitbenh a tha tuk rih ko hme hi… ka pa tu lio cu kai manh lo tu…..\nna tupa nih changreu cawk ka hauh tuk ti le ka va cawkpiak ta la, ka pa kei manh deuh tikah ka ra than te lai aw……\n3. Ka fapa….na pa hi ka dam lo chin lengmang cang, kan um khua zong a nuam lo, ka thaa hi a dih lengmang fawn, cu tikah ka fa nan inn ah um ve ning law, ka tu le mithmai ka hmuh hna thawng hmanh hin ka zawtnak tlawmpal cu a dam deuh ko lai”….Aaaa ka pa mah ti cun a si kho lai lo..\nka nupi nih inn ah tar um a duh lo, cu ruangah hringtu a nu le pa hmanh a auh hna lo nak hi asi. cu tikah ka pa zeiti hmanh in asi kho lai lo, ra ka theihthiam piak ko mu ka pa…\nKum 2015 a phak tikah\nMinung nih kan cin mi theihpar kan ei lo hmanh ah, cu kan cin mi thladen tangah dor duhnak kan ngeihmi cu kokek nih a chuahpi mi asi ko ka fa…\nKa fa nangmah caah thilrit si ding ka duh lo caah, keimah tein biakhiahnak ka tuah ii tar zohkhenhnak ah um dingin timhtuahnak ka ngei, ka fa…. a nuam mi le aa dawtmi inn chungkar si hram ko uh tiah na pa nih thlaza kan cam piak hna.\nKum 2016 ah tar zohkhennak inn pakhat ah a um mi ihkhun number 13 chungah Tarpa pakhat a mit cungin ai dilmi mitthli a dor dor in a tlami cu careltu hna nih nan mitthlam in nan hmuh khawh theu lai. Mah Tarpa nih zeidah a ruah ii, zeiruangah a tah hnga timi zong careltu nih fiang tein nan theih theu lai…..\nHringtu nu le pa cu kan ngakchia lio kan chuahka in zeihmanh kan theih lo lio ah kan zuun ek a kan fim dihtu an si, kan upa deuh tikah kan nunnak nih a herhmi ei ding ti rawl, fim cawnnak le adangdang thlanhriput in a kan kawlpiak tuk an si.\nHringtu nu le pa an tar hnu ah zeihmanh an tuan kho lo tikah fale nih tha tein zohkhen le dawt ding hi kan rian asi ve. Hringtu nu le pa nih kan ngakchia lio a kan zohkhen bantuk in fale zong nih hringtu nu le pa an tar tikah ngakchia bantuk in kan zohkhen ve hna ding hi kan rian asi.\nhringtu nu le pa nih kan chuahka in kan than lianh pi tiang a kan zohkhen ve bantuk in….Fale nih hringtu nu le pa an tar tikah kan ngakchia lio a kan zohkhen bantuk in zohkhen ve ding hi kan rian asi.\nBe the first to comment on "Hringtu Nu le Pa nih Dawtnak Zeitluk In Dah A Sunglawi Ti Mi Capar Tawi"


Aizee Kum Thum Chung Bak Maw Ti Cun Na Rak Um Ko – Salai Kawltu\nAizee Kum Thum Chung Bak Maw Ti Cun Na Rak Um Ko\nJanuary 12, 2019 salaikawltu Theihtlei (Informative)\n#5 Hngakchianute cu\nCoco Bradfor cu kum 6 hngakchia asi i, changreu a hal tthan lai hi ai lawmh cem lio asi.\nCoco cu kum hnih a tlin hnu in ttha tein a holh kho lo, cun midang mit i zoh zong a duh ti lo i a kut zong in a piah duh lo. Asinain bia tlawmpal a vun chim khawh tik ahcun ai lawm tuk. Ai lawmhnak a san ning khi van nak hmanh in a sang deuh lai.\n#4 A tuanbia\nCoco cu kum 2 asi in holh hram a thawk nain a holh tthan ti lo, midang zong an mit ah a zoh duh lo i, biak chonh awk a ttha bak lo\nAsinain Applied Behaviorial Analysis therapy nih an bawmh i biatling tein a voikhat nak caah ah a chim kho. Thil fawite si hmanh se law, a caah cun lawmhnak asi.\n#3 A chungkhar\nAn chungkhar ahcun a nu le a pa an si i, unau pa 5 an si. Bianca (29), Elle (23), Chelsea (26) Oakley (9) Coco (6)\nCoco nih bia a chim hmasak cem cu a nu Rachel Bradford nih a chimh hna; “Kan caah cun thil khuaruahhar le lawmhnak in a khat mi caan asi- kum thum chung i bia a vawikhat chimnak asi tiah ati.\n#2 A nun\nCoco cu autism zawtnak a ngei i, ttha te in a holh kho lo, a ing a puang chin chin. “A ing a puang ti cu amah zoh bak in theih colh khawh asi.” tiah a nu nih a ti. Kum hnih chung bak kan thlop bul cang i zeihmanh tthanchonak aum lo. Amah le amah cungah a thin a hang ti kha hmuh khawh asi. Tiah A nu nihcun a ti.\nAn thlopbul nak in a dam ve. A chungle nih a thlopbulnak caah tangka an khawn i, mipi tangka tampi $20,000 bak in an bawmh hna. A sunglawi tak tak.\nA thlopbul nak cu kum 2015 in aa thawk i a tthanchonak an hmuh tikah an zaa tein an khuaruah a har dih. “A lung ai lawm tuk i ttuang ahcun ai hlawh leng mang, a caan ah a tli pah, a bia chim mi cu ‘Changreu ka duh rih’ timi hi asi” tiah a nu nih mitthli he a chim.\nSource: Story of the autistic\nPrevious Post:Van Hlei Sung Nih Lai Media Fak Tak Tak in A Phomh Hna.\nNext Post:Hlanlio Hakha Umtuning Nihchuak Sung Tin Par Nih A Chimmi


BIAKINN AH VOIKHAT HMANH A LAAM BALLOMI CU VOTE HNA HLAH UH – The Chinlung Post\nLaimi Le 2020 Election. Tuzan cu Rev. Za Kian nih Bethel Baptist Church i a rak chimmi Sermon ka ngai. Kum 2015 election hlan ah ram le miphun caah rawlulh thlacamnak kan rak tuah. Cucaah Pathian nih Vice President a kan pek tiah a chim. A ropui tuk ka ti. Tukum 2020 election caah Laimi nih Political campaign kan tuahning zoh tikah midang soisel le thangchiatnak atam ngaingai.\nCucaah tukum Election cu Laitlang ca hmanh ah ttihnung asi pin ah rampi ca, ram pumpi ca hrimhrim ah cun ttihnung ngaingai asi kho. Cucaah Laimi Khrihfa hna nih rawl-ulh thlacam loin ramkhel hlah usihlaw a ttha tuk hnga. Cun zumtu zapi nih kan ti khawh cemmi rawlulh thlacamnak in hruaitu ttha Pathian sin ah hal hna usih.\nBiakinn hmanh a lam huaha bal lomi hna le midang soisel le thangchiat lawng a hmangmi candidates cu vote hrimhrim hlah usih. Cuti tuah cu ram le miphun dawt asi i, Pathian duhmi zong a si ka zumh. Covid-19 lio a si caah chungkhar cio in ram le miphun caah thlacamnak caan ttha tampi kan ngei ti hi philh hlah usih. By. CK Tiam.\nRelchih Theihtlei. Hawi le Kom hmai ah a zohchia bik mi cu muidawh lo ruang le, sifah santleihlo ruang etc.. ruang zongah a si lo. A zohchia bik mi cu Kaa rimchiat hi a si. Zeitluk muidawh le mifim thiam mirum an si zongah an Kaa rim a chiat ahcun pawngkam a ummi caah a zohchia taktak mi asi i, Kaa rim a chiami pawl hmai ahcun saupi um khawh asi tawn lo. Cucaah kaa rimchiat konghe pehtlaiin theih le tuah aharh mi cu atanglei bangin an si.


𝐏𝐚𝐭𝐡𝐢𝐚𝐧 𝐁𝐢𝐚 𝐀 𝐓𝐡𝐚𝐭𝐧𝐚𝐤 𝐥𝐞 𝐀 𝐓𝐡𝐚𝐰𝐧𝐧𝐚𝐤 𝐇𝐦𝐮𝐚𝐥 – Dohphit\nJuly 1, 2020 dohphit.com BIAKNAK 0\nVawlei cung minung vialte nih ni khat ah suimilam 24 kan ngei. Cu chung ahcun riantuan caan, ih caan, i dinh caan, lenvah le lente celh caan, computer, TV zoh caan, rawl ei tidin caan ti bantukin suimilam 24 chung cu kan hman cio hna. Asinain zumtu cheu khat cu Pathian he caan hmantinak beltu cu kan ngei bal hna lo. Zeidang ahcun kan caan kan pek zuam i kan i manh ngai nain, Pathian bia relnak le thlacamnak tu ahcun caan kan pek kho lo. Kan i manh lo tuk cu a si hnga maw?\nHi tlukin thawnnak hmual a ngei i a thami Pathian bia Baibal cu kan dihlak in nikhat ah minutes 30 te hi cu caan pekin rel khawh cio rak i zuam hna u sih. Cu ti kan rel ahcun tukum (July –Dec) tiang kum cheu chungah Baibal ca uk kan chuah dih ko lai. A reltu nan dihlak Bawipa nih thluachuahnak in pe ko hna seh!Amen\nHLIAHCAANG PHIN(Rheumatoid Arthritis) Zawtnak a chuah ning…


Tlanglo Ah A Caam mi Kawl Ralkap Le Dr. Sui Khar Atu Nai Ah An I Tong Than! – Chin World News Evening\nTlanglo Ah A Caam mi Kawl Ralkap Le Dr. Sui Khar Atu Nai Ah An I Tong Than!\nTlanglo ah a caam mi Kawl Ralkap le Dr. Sui Khar atu nai ah an i tong than! Nizan March 10 ah Camp Victoria ah a kal mi Ralkap cu Tlanglo ah an caam i tuIzing March 11 ah Camp Victoria ah kal than an i timh ca ah Dr. Sui Khar Thantlang lei in a rak ra i Tlanglo ah an i tong than tiah thawng kan theih.\nHi kong ah Tlanglo khua upa pakhat nih “Atu nai chun 12:00 ah khan Thantlang lei in Dr. Sui Khar a rak phan i kan khua ah an i tong than. Pu Sui Khar cu a rak men lo. An tih ngai ti a langtuk. Pu Sui nih ‘cunglei ka chawnh cang hna’ a ti hna i an dai. Asinain cunglei nih rak kal than ding in an van ti hna ca ah a si rua. Cucaah Dr. Sui Khar nih ‘Bohmu pakhat le Ralkap pathum nih ka zul u’ a ti hna i atu nai ah khan Tio leiah an tum,” tiah The Hakha Times ah a chim.\nCamp Victoria lei in CNA pali an rak kai. Cun Dr. Sui Khar a van zultu pathum nih an zulh hna. Dr. Sui Khar nih “Ralkap Bohmu le a dang pakhat cu a motor ah a thutter hna i a dang pahnih cu motorcycle in an kal,” tiah a chimchap.\nZing ah khan cun kan lungre a theituk nain atu Pu Sui a rat hnu cun kan lungretheihnak a dai, kan thin a phang ti lo, tiah a cunglei upa nih a chim. Ralkap hi nizaan Camp Victoria an kal an kir hnu in tlung lo in Tlanglo ah an caam i khuachung Tualleng Sianginn ah hmunhma an khuar tiah thawng kan theih. Credit: The Hakha Times\nBiapeh: CNF/A Camp ah mah hlan kha cu minung 30 hawng lawng an si nain atu cu minung 60 hrawng an phan tiah theih a si.\nBreaking News: Tlanglo ah a caam mi Ralkap le Dr. Sui Khar atu nai ah an i tong Ṭhan\nBreaking News: Thantlang Peng Tlanglo khua CNF/A Camp pawng ah Ralkap minung 60 hrawng an phan


Esther Dawt Chin Sung Nih A Ruah Mi Le Mipi Nih Kan Rak Ruah Mi Cu A Rak I Dang Taktak Khi Si Ko – Chin World News Evening\nOctober 19, 2019 Salai Van Chin News\nChin Idol in Myanmar Idol Season 4 zuamnak ah Golden Week Theater Round 2 tiang teinak a hmu mi hlasak thiam Esther Dawt Chin Sung cu tutan ah a lawmhpi mi an tam rual rual in a ttahbek tuk tiah a soiseltu zong an tampi ve. Minung kan si bantukin vawlei phung a si ko. Thazaang petu tampi an um lio ah dohdaltu zong um phung a si ve.\nZeiti a va um zongah a tang rih mi a caan ah teinak a hmuh khawhnak hnga thazaang pe cio ko hna usih. Next level a zuamnak ding zongah mipi nih thazaang pek le dirpi a hau rih. Hi kong he pehtlaiin amah Esther zong nih hnu ka tawlh lai lo, ka thiamnak dihlak in ka zuam chih lai” tiah a rak chim bal cang. Esther nih teinak a hmuh khawhnak ding caah mipi nih vote in siseh biatak tein dirpi le thazaang pe rih ko hna usih. Nizan a ttahnak kongah amah zong nih a tanglei bantukin fianternak a tuah. A mawh ve hrim lo. Na cungah khin i siter ve hmanh.\nEsther: Ka t’ah mi khi ee. mi dang ka tei lo sual hna lai ti ka phan caah a si hrimhrim lo ee..judges pa nih a hnu lei a ka kiar ter t’han ah khan cun 70% cu a fiang cang ko ee..team work kan tuah lio ah hin kan nih group hi pum sa dam lo nak zong in a zaw mi an um hawi,hla an cawng nak ah cawng kho lo in kan um caan zong a um ee. harnak tete khi a um pah lengmang.\nMinutes 3 te caah caan kan ngeih mi a khat cio dih.a ho paoh kan si khawh tawk in kan tuah cio ve.mah a cio cio ii,kan group chungah an nih cu a t’ha bak next level kai awk ah a tlak ko ti mi ngan dam lo nak ruangah a kai lo ah khan cun ka ngeih a chia ko ee..mah khi ka tah nak cu a si ee,kei mah personal kongah cun ka t’ah bia a si bak lo ee.nan kei zong ka mit hmai in tantuk ka langh sual ii,a ruah ziatu ka thiam ko ulaw,voi dangah cun ka ralring cang ko lai ee..


Thlarau Thil Pek Holh A Dongh Ning Kong Bible Nih Fiang Tukin A Chim – Chin World News Evening\nJuly 20, 2019 Salai Van Sermon\nTHLARAU THIL PEEK HOLH A DONGH CANG NING BAIBAL NIH FIANG TUKIN A CHIM-Thiang Thlarau thilpeek pakhat cu holh a si. Cucu Greek in “glossa” Mirang in “tongue” or “language” ti a si.\n1. PROPHET BIAPHUAN A UM MAW? A DONG LAI. 1 Kor. 13: 8\nProphet hna nih bia an rak phuan cu Pathian nih minung hna kan caah a herhmi kha a rak phuan ter hna caah a si. Pathian nih minung hna kan caah a herh a timi vialte a kan chimh dih hnu ahcun Pathian nih prophet hna kha a hmang ti hna lo. Pathian nihcun minung hna chimh a kan duhmi cu vanmi, prophet, Jesuh le Lamkaltu hna hmangin a phuan dih cang i cucu cauk ah an ttial cang. Cu cauk cu Baibal a si. Bia. 22 ahcun Baibal cu chap khawh asi ti lonak kan hmuh. Zeicadah chap khawh a si ti lo? Prophet an um ti lo caah. Zeicadah prophet cu an um ti lo? Pathian nih a hman ti hna lo caah. Zeicadah a hman ti hna lo? Pathian nih Khrihfabu caah a herh a timi vialte cu a phuan dih cang i Baibal ah ttial a si cang caah a si. Cucaah Baibal zong chap khawh asi ti lo hnu i prophet ka si rih ai timi cu nal-prophet an si.\n2. HOLH (AN I LEHPALHMI BAIBAL AHCUN HOLHTHEIHLO A TI) A UM MAW? A DONG LAI 1 Kor. 13: 8\nAnmah holh a si lomi in holh khawhnak Pathian Thlarau nih a rak peek hna cu mi dang theih ding ah a ttha lomi le a herh lomi Pathian sin i biathup chim nak caah le zumlotu hna khuaruahhar ter i Jesuh zumh khawh nak caah Pathian Thlarau nih a rak peekmi holh a rak si. Hihi Pathian Thlarau ai phuannak pakhat a rak si ve. Asinain Pathian nih minung hna sin i a chimmi ai phuannak a maak i prophet hna an dih bantukin 1 Kor. 13: 9 ahcun a dih ve cang tiah a ti. Cucaah Thlarau Thiang nih a rak peekmi mah holh a si lomi in biachim khawh nak cu vawlei cungah ahohmanh nih an ngei kho ti lo. Aceu nih an holh ve hnik i Mirang holh hna a lo pah nain lih a si.\n3. HNGALHNAK A NGEIMI NAN UM MAW? A DONG LAI (1Kor. 13: 8)\nHi hngalhnak hi minung nih thluak in kan hngalhmi hngalhnak kha a chimmi a si lo. Minung nih thluak in kan hngalhmi hngalhnak a dongh ahcun Pathian kan hngalh nak zong a dong ve hnga i Pathian zong hngal ti lo in kan um hnga. Hi Baibal ah a chimmi hngalhnak cu Thlarau nih hngalhnak peekmi kha a chimmi a si. Thlarau nih hngalhnak a rak peek hna caah hmailei ra dingmi zong an rak chim khawh i Baibal zong cu an rak ttial khawh. Asinain atu ahcun a tlingmi (Baibal, Pathian bia tling, Lamhruiatu) cu kan sin ah a phanh cang caah Pathian nih hngalhnak cu a kan peek ti lo caah Thlarau lei thil cu Baibal lawnglawng in hngalh khawh a si cang. Cucaah Pathian nih aw in a ka auh, a ka hngalh ter na ti ahcun na lih bak khi a si hnga.\n4. PROPHET BIAPHUAN, HOLH LE HNGALHNAK CU A TLINGMI A RAT AH KHAN A DONG CANG 1 Kor. 13: 9\nBaibal nih “a tlingmi” a rat in a dong ko lai a ti caah a tlingmi cu a ra i a dong cang. Hi a tlingmi atimi hi Jesuh a si lo. Pathian nih minung hna caah a herh a timi vialte ting tein ai phuan i, cu aiphuannak cu kan lam hrauitu ca i kan ngeih caan khi a chim chungmi a si.Pathian nih iphuannak le cawnpiaknak cu tlingtein a chim cang i cucu Baibal ah ttial a si cang. Atu ahcun Pathian nih Baibal in kan sinah bia a chim cang. Cucaah Pathian aw theih a duhmi poh nih Baibal cu ka rel tawn. Cucaah Pathian nihcun Baibal in mi kan cawnpiakmi lawng kha a duh cang.\n5. ATLINGMI A RAT TIK HI JESUH RAT TIK A SI LO ZIA\n1 Kor. 13: 8-9 ah a tlingmi a rat tik ahcun prophet biaphuan, holh le hngalhnak, hi phun thum lawng hi an dong lai a rak ti. Cucaah Jesuh rat tik khi a chimmi a si lo. Jesuh rat tik ahcun hi phun thum lawnghi a dong ding an si lo. Jesuh rat tik ahcun Khrihfabu rianttuannak vialte hi a dong dih lai. Phun thum lawng a dong lai lo. Phungchim a dong lai. Thawhlawmpeek a dong lai. Cheuhra cheukhat peek a dong lai. Healing a dong lai. Zumlotu Baibal ca chimh a dong lai. Mission a dong lai. Rammui kal a dong lai. Pastor rian a dong lai. Evangelist rian zong a dong ko lai. A dong ding lawngte an si dih. Cucaah Jesuh rat tik khi cu a chim hrimhrim lo. A chim lo caah pei holh dang zong cun nan holh khawh lo cu! Prophet zong an um ti lo cu!\n6. AMAH KHA HMAITONH IN KA HMUH TIK AHCUN TLINGTEIN KA HNGALH TE LAI (1kOR. 13: 12)\nHika Baibal cacang ruangah hin “a tlingmi” a timi hi Jesuh rat tik caan ah an chiah. Asinain Paul nih Jesuh hmaitonh in ahmuh caan cu Jesuh rat caan a si lo. Paul cu a thi cang i Jesuh cu hmaitonh in atu ah a ton cang. Asinain Jesuh cu a ra rih lo. Vancung kan kai tik i kan hngalhnak a tlamtlinnak tu kha a chimmi a si.


Relcio Uh Khah Kan Pa Salthahna Kong Lam Ah Lian Bawi Nih A Ti Ning Hna Cu – Chintanbo\nThawngdang, CDF thantlang le Thantlang Khuachung ca ah Thla khat te tuanvo a kan lak piak khotu bu le (ralkap ) nan um ah cun CDF thantlang cu kan i din ko lai. Thlakhat te bak tuanvo vun la ta ulaw ai fiang ko. CDF Thantlang ral nan doh ning tiphun hna in a phunphun in nan hei aukhuang ve.\nThantlang cu kan sikhawh tawk in kan hngah ve.kan kilven ve ko. soh herh nak ah kan soh ko lai kai herh nak ah kan kai ko lai. a ngamh mi nan um ah cun rak ra ko uh. Nan duh ning si lo ah cun rak kan hruai uh. Media pawl zong duh poh in bia chimmi pawl hi i ralring deuh cang uh, Vomkhuai Ngalhriang hmanh nih tonghmang lo in mi an bawh lo ral an seh lo.\nKha pawl A au mi kha maw? Committee, peng tlang le khua zong ah hruai tu hmah an si lo Huahaa lo an si an chim ve hih hei ti ko hna uh. kei mah hmanh kai sum kho ti lo. Taw kua tiah rak kan ti ko.ren kan hau lo. zei huaha siloin mi ngaihchiat nak le mi lungfah nak tuah hi ai zuam mi kan um . Zei sihamnh ah nan thachia halh uh. an dirpi tuhna kan tam tuk. Bawipa nih ninikahtah teinak an pek te hanla. kan tikahwh tawk tein kan i zuam chin vela. (saisikchuak)\nHipa Konglam Hi Rakrelcio Uh Khah Zei Tin Dah A Khua Ruah Dan Le A Si Ning


Biden nih Trump cu Fak TakTak in Ralrin a Pek Cang Ko. – Kawltu Team\nBiden nih Trump cu Fak TakTak in Ralrin a Pek Cang Ko.\nUS President ca i a tling ko lai tiah ruahmi Biden nih atu US President a tuan liomi Trump cu fak tak tak in ralrin a pek. Biden nih Trump ralrin a peknak hi tuni ah Coronavirus kong Rose Garden i biachimnak le update a tuah hnu ah a si. Trump nih cun Covid-19 khamnak sii vaccine cu US ram pumpi caah a tuanbik ah hmaikum April cun a ngah cang lai tiah a chim hnu ah a si.\nBiden nih cun Trump cu fak tak tak in Trump covid kong i a riantuannak chambau tak tak le fel lo tak tak ah a puh. Hi ti zong hin a ti ‘ Covid-19 nih hin ni le thla calendar hi a upat lo, atu ah rang taktak in a karh,tuni hrimhrim ah atu a tlai liomi cozah nih rian a tuan colh a herh. Kei hi President ca i thimmi ka si, asinain hmaikum hlan ahcun President ka si rih lai lo. Covid 19 zawtnak karh ning, mi zaw le tih a nun ning ka zoh ah ka lau tak tak. A rannak in cawlcangh a herh tiah Trump cu ralrin a pek.\nUS ram ah atu dirhmun in Covid ruang ah case thar hi ram pumpi ah nikhat hna ah case 153,496 tluk a phan tawn. A tam ngai ngai. Asinain case a tam rup in a thi mi belte a tam lo. Vawleicung ram tam deuh ahcun Covid hi cu ti ngai ngai in a hlan bantuk in an tih tuk ti lo. Source: Daily Mail\n← BREAKING NEWS: Trump Thazaang Pe Dingin Minung Tam Tak Tak Washington, D.C ah an i Tong Cang.\nNan Herh Mi Paoh Ka Sinah Van Chim Uh. →


Laminate Cutter Rental Related Post Laminate Flooring Shear Rental Laminate Flooring Cutter Rental Best Laminate Flooring Shear Rental Laminate Floor Cutter Laminate Floor Cutter Laminate Floor Cutter Rental Laminate Floor Laminate Flooring Shear Rental – aequus.info\nlaminate cutter rental related post laminate flooring shear rental laminate flooring cutter rental best laminate flooring shear rental laminate floor cutter laminate floor cutter laminate floor cutter rental laminate floor laminate flooring shear rental.\nlaminate floor cutter lowes best laminate floor cutter laminate laminate floor cutter lowes laminate floor cutter laminate floor cutter gorgeous laminate floor cutter on flooring laminate floor cutter , roberts laminate cutter laminate cutter for cross cutting up to in roberts laminate cutter laminate cutter roberts laminate cutter review roberts laminate roberts laminate cutter , menards laminate floor tile floor tile floor tile bathroom flooring menards laminate floor heated tile floor elegant best flooring installation cost laminate floor cutter rental menards , harbor freight laminate cutter laminate floor cutter harbor freight harbor freight laminate cutter harbor freight tile cutter laminate a blade inch laminate flooring cutter harbor freight laminate cutter , king canada inch professional laminate flooring cutter the home king canada inch professional laminate flooring cutter the home depot canada, laminate floor cutter lowes best laminate floor cutter laminate laminate floor cutter lowes laminate guillotine cutter medium size of laminate laminate floor cutter laminate floor laminate floor cutter , rent laminate cutter rent a laminate cutter from rentals rent laminate cutter ripping , laminate flooring cutter laminate flooring cutter laminate flooring laminate flooring cutter laminate cutter norge laminate flooring cutter review laminate flooring cutter , where to laminate hickory laminate flooring at intended for new home where , carpet stretcher lowes inspirational best lowe s list images on carpet stretcher lowes luxury laminate floor cutter rental for home decor and home remodeling of carpet, laminate cutter rental pasco rentals rent a large power tile stripper from pasco rentals.\nPosted on 12/10/2019 09:38:14 am Full size laminate-cutter-rental-related-post-laminate-flooring-shear-rental-laminate-flooring-cutter-rental-best-laminate-flooring-shear-rental-laminate-floor-cutter-laminate-floor-cutter-laminate.jpg